
2015eko urrian, Izabako Udalaren Osoko Bilkuraren eskaera bat sartu zen Nafarroako Kontuen Ganberaren erregistroan. Aho batez onetsitako eskaera bat zen, Udalari buruzko auditoria bat egiteari buruzkoa.
Kontuen Ganberak, bera arautzen duen abenduaren 20ko 19/1084 Foru Legeari eta 2016rako jarduketa-programari jarraituz, Izabako Udalaren eta haren menpeko enteen 2015eko ekitaldiko urteko kontuak fiskalizatu ditu. Honako hauek osatuta daude kontu horiek, funtsean: aurrekontuko likidazioaren egoera-orria, balantzea, eta data horretan amaitutako ekitaldiari dagokion emaitza ekonomiko eta ondarezkoen kontua.
Urteko kontuen finantza-auditoriarekin batera, legezkotasuna betetzeari buruzko fiskalizazioaren plangintza egin eta bete dugu, honako honi buruzko iritzi bat eman ahal izateko: ea Udalak ekitaldian zehar egindako jarduerak eta aurrekontu- eta finantza-eragiketak eta 2015eko ekitaldiko urteko kontuetan jasotako informazioa bat ote datozen, alderdi esanguratsu guztietan, funts publikoen kudeaketari aplikatzekoak zaizkion arauekin. 
2014ko ekitaldiko kontu orokorra ez da auditatu. Ekitaldi horri buruzko datuak, txostenean zehar adierazitakoak, informazio-hutsez ematen dira.
Izabako Udalari eta haren menpeko enteei 2015eko ekitaldian aplikatzekoa zaion arau-esparruak, funtsean, honako hauek osatuta dago: Nafarroako Toki Administrazioari buruzko 6/1990 Foru Legea, Nafarroako Toki Ogasunei buruzko 2/1995 Foru Legea eta Toki Araubidearen Oinarriak arautzen dituen 7/1985 Legea, bai eta sektorekako araudi indarduna ere; horren barnean, izan ere, energia elektrikoaren ekoizpenari eta banaketari buruzkoa dago. 


Izabako udalerriak 147,41 km2-ko azalera dauka, eta 2015eko urtarrilaren 1ean, 473 biztanle dauzka.
Tokiko zerbitzu publikoak emateko, Udalak, halaber, honako erakundeak dauzka: Ekoizpenerako eta Garapenerako Udal Zerbitzu Ekonomikoa (SEM) eta "Distribuidora Eléctrica Isaba SLU". 
Izabako Udalak antolaketa-egitura berezia dauka, zeren eta Nafarroako Administrazio Auzitegiak berak ere, 2010eko ebazpenean, "joritasun bereziko udal sektore publikotzat" jo baitzuen (kontuan hartuta 500 biztanle baino gutxiagoko herri bat dela).
Hartara, Udalak egiten duen berezko udal jardueraz gainera, Ekoizpenerako eta Garapenerako Udal Zerbitzu Ekonomikoa energia sortzeko jarduerez arduratzen da, eta horretarako zentral hidroelektriko bat dauka, eta, horretaz gainera, ipar eskiko eskola kanpainaren zerbitzuak emateko kontratuen lagapena egiten du.
Ipar eskiko eskola kanpaina, 32 urte dituena, Udalak eta Nafarroako Gobernuak partekatzen duten proiektua da. Hasiera batean, "Territorio Roncalia" sozietate publikoaren bitartez egiten zen, eta gaur egun, berriz, NICDO sozietate publikoaren bitartez. Horren helburua da Nafarroako ikasleek eskolaz kanpoko jardueren astebete egin dezatela bertan, nagusiki ipar eskian aritzeko. Horren finantzaketa honela egiten da: erdia parte hartzen dutenek jartzen dute eta beste erdia Nafarroako Gobernuak jartzen du, diru-laguntza bidez.
2014an, Nafarroako Gobernuak ez zuen diru-laguntzarik eman, baina La Caixa Fundazioaren diru-laguntza bat lortu zen, txikiagoa. Horrek 100.000 euro inguruko defizita eragin zuen kanpainan.
2015eko kanpainaren finantzaketari buruzko zalantzak zirela eta, hasiera batean ez zen kanpainaren aurrekonturik egin, eta kontratuak ere ez ziren prestatu; azkenean, ordea, kanpaina egin zen, honako ezaugarri hauekin:
· Aurreko kanpainako hornitzaile berekin kontratatu zen, ehuneko 6ko deskontuarekin.
· Pistetarako sarreren zenbatekoa, NICDOk kudeatua, ehuneko 20 jaitsi zen.
· SEMek ikasleen kuotekin finantzatu zituen gastuak; horrek kanpainako gastuen erdia-edo egiten du.
· NICDOk La Caixa Fundazioaren diru-laguntza jaso zuen, eta horrekin gastuen gainerakoa ordaindu zuen.
Datu horietatik ondorioztaten denez, 2015eko eski-kanpainaren finantzaketari buruzko zalantzek eragin dute amaieran jarduketak presaz egitea, eta horrek izapidetze normala zaildu du.
“Distribuidora Eléctrica de Isaba SLU" sozietateak helburu du energia elektrikoaren banaketa eta hornidura. Haren eginkizuna da energia kontsumo-guneetan kokatzera bideratutako banaketa-instalazioak egin eta mantentzea eta haietan eragiketak egitea, bai eta amaierako erabiltzaileei energia saltzea ere, energia elektrikorako poliza edo kontratua eginda.
Azken errekurtsoko tarifak eta sektore elektrikoari buruzko 2009ko ekitaldiko araudi berriak indarra hartu ondoren, Distribuidora Eléctrica de Isaba SLUk bere abonatuentzako merkataritza- edo fakturazio-jarduera egiteari utzi zion.
2009ko uztailaren 1etik aurrera, banaketa- eta merkaturatze-jarduerak bereizi ziren, eta Distribuidora Eléctrica de Isabako abonatuak CHC Energía SA merkaturatze-enpresara aldatu ziren; hain zuzen ere, azken hori izan da data horretatik aurrera energia fakturatzeaz arduratu dena.
Banatzaileak jarraitzen du izaten kontagailuen irakurketaz eta banaketa-sarearen mantentze-lanez arduratzen dena.
2015eko ekitaldia ixtean, erakunde horien funtsezko datu ekonomikoak honako hauek ziren:
a) Administrazioaren Sektore Publikoa.
	Entitatea
	Aitortutako
	Aitortutako
	Langileak,

	
	betebeharrak
	eskubideak
	2015/12/31

	Udala
	1.112.680
	675.547
	3

	Udal Zerbitzu Ekonomikoa
	625.121
	565.712
	1

	Guztira 
	1.737.801
	1.241.259
	4


b) Enpresen Sektore Publikoa.
	Entitatea
	Diru-sarrerak
	Gastuak
	Emaitza
	Langileak,

	
	
	
	
	2015/12/31

	Distribuidora Eléctrica Isaba SLU 
	95.255
	114.393
	-19.137
	-


Gainera, Udalak Ezka-Zaraitzuko Hiri Hondakin Solidoen Mankomunitatean hartzen du parte, eta hartatik hartzen du, Erronkari Ibarreko beste udal batzuekin batera, uraren goi-presioko zerbitzua; bestetik, Erronkari Ibarraren Partzuergoan ere parte hartzen du Urtarrozekin batera.
Laburbilduta, Izabako Udalean ematen diren zerbitzu publiko nagusiak eta haiek emateko modua ondoko taula honetan ageri dira:
	Zerbitzua
	Udala
	SEM
	Merkataritza Sozietatea
	Mankomunitatea
	Erronkariko Ibaxaren Batzordea
	Partzuergo Elkartea
	Kontratua

	Kale garbiketa
	X
	
	
	
	
	
	

	Argiteria (zerbitzu publikoa)
	X
	
	
	
	
	
	

	Energiaren ekoizpena
	
	X
	
	
	
	
	

	Energiaren banaketa
	
	
	X
	
	
	
	

	Hilerria
	X
	
	
	
	
	
	

	Hirigintza
	X
	
	
	
	
	
	

	Hiri hondakinak
	
	
	
	X
	
	
	

	Uraren ziklo integrala
	X
	
	
	
	
	
	

	Turismo jardueren sustapena
	
	
	
	
	
	X
	

	Garapen ekonomiko, turistiko, ingurumeneko eta nekazaritzakoa
	
	
	
	
	X
	
	

	Enpleguaren sustapena (E-DR-C-ko agentea)
	
	
	
	
	X
	
	

	Suhiltzaile Boluntarioen Parkea (lankidetza hitzarmena) 
	X
	
	
	
	
	
	

	Oinarrizko gizarte-zerbitzua
	
	
	
	
	x
	
	

	Udal liburutegi eta ludoteka
	X
	
	
	
	
	
	

	Turismo Bulegoa eta Memoriaren Etxea (Museoa)
	
	
	
	
	
	
	X

	Asolaze udal kanpinaren kudeaketa (errentamendua)
	
	
	
	
	
	
	X

	Udal igerilekuaren kudeaketa (errentamendua)
	
	
	
	
	
	
	X

	"Erminea" udal pilotalekua
	X
	
	
	
	
	
	

	Kirol jardueren kudeaketa (eski-kanpaina)
	X
	X
	
	
	
	
	X

	Diru-bilketa exekutiboa
	X
	
	
	
	
	
	X


Entitatearen eta SEMen aurrekontua 2014ko abenduaren 26an onetsi zuen hasiera batez Udalaren Osoko Bilkurak. Udalaren aurrekontuari, berriz, 2015eko maiatzaren 21ean eman zitzaion behin betiko onespena, eta 2015eko ekainaren 26an argitaratu zen NAOn. 
Txostenak hiru zati ditu, sarrera honetaz gainera. Zati bakoitzean hiru atal aurkezten dira, iritziarekin, kontu orokorraren laburpenarekin eta ohar eta gomendioekin. Lehenengoa Udalari buruzkoa da, bigarrena ekoizpenaren eta garapenaren udal zerbitzu ekonomikoari buruzkoa eta hirugarrena, azkenik, Sociedad Distribuidora Eléctria Isaba SLUri buruzkoa. Amaitzeko, hiru entitateei buruzko amaierako ondorio bat jaso dugu.
Azterketa-lana 2016ko maiatzetik ekainera egin zuen bi auditoriako teknikarik eta auditore batek osatutako lantaldeak, Kontuen Ganberako zerbitzu juridiko, informatiko eta administratiboen laguntzarekin.
Jarduketa honen emaitzak egungo alkateari azaldu zitzaizkion, bai eta 2015era arte kargu horretan aritutakoari ere, kasua bazen egokitzat jotzen zituzten alegazioak aurkezteko, Nafarroako Kontuen Ganberari buruzko 19/1984 Foru Legeko 11.2 artikuluan aurreikusitakoari jarraituz. Ezarritako epea iraganda, Izabako Udaleko alkatearen alegazioak jaso dira, eta txostenari gehitu dizkiogu.
Lan hau egitean emandako laguntza eskertzen diegu Izabako Udaleko eta haren mendeko enteetako langileei.
A) Udala
A.1. 2015eko kontu orokorrari buruzko iritzia
Izabako Udalaren 2015eko ekitaldiko kontu orokorra fiskalizatu dugu. Haren kontabilitatearen egoera-orriak laburbilduta jaso ditugu txosten honetako A.2 atalean.
Udalaren erantzukizuna
Kontu-hartzailetza da kontu orokorra egiteko ardura duena. Halako moduz egin behar du non kontu horrek leialki irudikatuko baititu Udalaren aurrekontu-likidazioa, ondarea, emaitzak eta finantza-egoera, aplikatzekoa den finantza-informazio publikoari buruzko arau-esparruarekin bat; erantzukizun horrek hartzen ditu iruzurraren edo akatsen ondoriozko ez-betetze materialetatik libre dauden kontu orokorrak egin eta aurkezteko beharrezkoa den barne kontrolaren kontzepzioa, ezarpena eta mantentzea. 
Udalak, urteko kontuak egiteko eta aurkezteko erantzukizunaz gainera, bermatu beharko du urteko kontuetan islatutako jarduerak, aurrekontu- nahiz finantza-eragiketak eta informazioa bat datozela aplikatzekoa den araudiarekin, eta xede horretarako beharrezkoak diren barne kontroleko sistemak ezarri beharko ditu.
Nafarroako Kontuen Ganberaren erantzukizuna
Gure erantzukizuna da iritzi bat adieraztea erantsitako kontu orokorren fidagarritasunari buruz eta gure fiskalizazioan oinarrituta egin diren eragiketen legezkotasunari buruz.
Horretarako, hura egin dugu kanpo kontroleko erakunde publikoen fiskalizaziorako oinarrizko printzipioen arabera. Printzipio horiek eskatzen dute etikaren arloko eskakizunak bete ditzagula, bai eta fiskalizazioaren plangintza eta exekuzioa egin dezagula ere, honako helburuarekin: kontu orokorretan arrazoizko segurtasun bat lortzea eta haietan akats materialik ez egotea; eta finantzen egoera-orrietan islatutako jarduketak, finantza-eragiketak eta informazioa, alderdi adierazgarri guztietan, arau indardunen araberakoak izatea.
Fiskalizazio honek eskatzen du prozedura batzuk aplika ditzagula auditoria-ebidentzia bat lortzeko zenbatekoei eta kontu orokorretan adierazitako informazioari buruz, bai eta eragiketen legezkotasunari buruz ere. Hautatutako prozedurak auditorearen irizpidearen araberakoak dira, horren barne dela kontu orokorren akats materialei buruzko arriskuen balorazioa, akats hori iruzurraren nahiz akatsaren ondoriozkoa denean eta legezkotasunaren ez-betetze aipagarrien ondoriozkoa denean ere. Arriskuari buruzko balorazio horiek egiterakoan, auditoreak barne kontrola hartzen du kontuan —entitateak kontu orokorrak egin ditzan garrantzitsua baita— inguruabarren araberako auditoria prozedura egokiak diseinatze aldera, eta ez entitatearen barne kontrolaren eraginkortasunari buruzko iritzia emateko xedez. Auditoria batek barne biltzen du, era berean, aplikatutako kontabilitate-politiken egokitasuna eta arduradunek egindako kontabilitate-estimazioen arrazoizkotasuna, bai eta kontu orokorren aurkezpena ere, oro har.
Gure ustez lortu dugun auditoria-ebidentziak behar adinako oinarria eta oinarri egokia jasotzen du gure fiskalizazio-iritzia emateko.
Finantzen eta legezkotasunaren betetzeari buruzko fiskalizazioaren emaitzatik honako iritzia eratortzen da, salbuespen bat ere baduena.
A.1.1. Auditoriaren finantzarioko iritzia
Iritziaren oinarria, salbuespenekin
Udalak ez du aurrekontu-aldaketarik egiten, ez du finantza-desbideratzerik kalkulatzen eta, horrenbestez, ez du aurrekontu-emaitzaren doikuntzarik egiten, ez eta diruzaintza-gerakinaren egoerarenik ere.
Ez da ibilgetuaren balioaren doikuntzarik egin, igerilekuetako BEZaren erreklamazioari buruzko ebazpenaren ondorioz; azken hori, izan ere, Udalaren aurkakoa da, eta aurrekontuetan inbertsio gisa kontabilizatutako kontu-sail batzuk garbitu behar dira, zeren eta berez ez baitira inbertsioak eta inbentariora aldatu beharrekoak baitira.
Ez da aurrerakin gisa erregistratu SEMeren funtsak Udalari eskualdatzea; izan ere, horrek 166.279 euro egiten du, eta aukera eman du 250.000 euroko mailegu bat ezeztatzeko; halere, hartzekodun gisa jaso da aurrekontuz kanpoko kontu-sailetan.
Iritzia
Gure iritzian, "Iritziaren oinarria, salbuespenekin" lerrokadan azaldutako egitateen eraginengatik ez bada, erantsitako kontu orokorrek irudi zehatza erakusten dute alderdi esanguratsu guztietan, ondareari, gastuen eta diru-sarreren aurrekontuaren likidazioari eta Udalaren 2015eko abenduaren 31ko finantza-egoerari dagokienez, bai eta data horretan amaitutako urteko ekitaldiko emaitza ekonomiko eta aurrekontukoei dagokienez ere, betiere aplikatzekoa den informazio finantzario publikoari buruzko lege-esparruari eta, bereziki, bertan jasotako kontabilitateko printzipio eta irizpideei jarraituz.
A.1.2. Legezkotasuna betetzeari buruzko iritzia
Iritziaren oinarria, salbuespenekin
Udalak ez du aintzat hartu gastu-kredituen izaera mugatzailea eta loteslea, exekuzio-oinarrietan beraietan ezarritako lotura juridikoaren mailaren araberakoa.
Ez dago jasota aurrekontu-egonkortasunaren eta finantza-jasangarritasunaren araudian ezarritako arau fiskalak bete direnik. 
Iritzia
Gure iritziz, "Iritziaren oinarria, salbuespenekin" lerrokadan azaldutako egitateen eraginarengatik ez bada, Udalaren 2015eko ekitaldiko jarduerak, finantza-eragiketak eta sozietatearen egoera-orri finantzarioetan azaldutako informazioa bat datoz, garrantzizko alderdi guztietan, aplikatzekoak diren arauekin.
A.2. Udalaren 2015eko kontu orokorraren laburpena 
Ondoren, Udalaren 2015eko kontabilitatearen egoera-orri garrantzitsuenak azaltzen ditugu.
A.2.1. 2015eko aurrekontuaren betetzeari buruzko egoeraorria
Diru-sarrerak kapitulu ekonomikoen arabera
	Deskribapena
	Hasierako aurreikuspena
	Aldaketa
	Behin betiko aurreikuspena
	Aitortutako eskubideak
	Betetakoa (%)
	Kobrantzak
	Kobratzeke

	1. Zuzeneko zergak
	125.851
	0
	125.851
	124.068
	99
	122.440
	1.628

	2. Zeharkako zergak
	20.000
	0
	20.000
	61.355
	307
	61.355
	0

	3. Tasak eta bestelako diru-sarrerak
	123.626
	0
	123.626
	119.627
	97
	118.068
	1.559

	4. Transferentzia arruntak
	372.784
	0
	372.784
	158.530
	43
	134.478
	24.052

	5. Ondare bidezko diru-sarrerak
	206.006
	0
	206.006
	120.815
	59
	120.815
	0

	6. Ondasunen besterentzea
	
	
	
	
	
	
	

	7. Kapital-transferentziak
	171.352
	0
	171.352
	91.151
	53
	84.072
	7.078

	8. Finantza-aktiboak
	
	
	
	
	
	
	

	9. Finantza-pasiboak
	
	
	
	
	
	
	

	Guztira
	1.019.621
	0
	1.019.620
	675.547
	66
	641.229
	34.317


Gastuak kapitulu ekonomikoen arabera
	Deskribapena
	Hasierako aurreikuspena
	Aldaketa.
	Behin betiko aurreikuspena
	Aitortutako betebeharrak
	Betetakoa (%)
	Ordainketak
	Ordaintzeko dagoena

	1. Langile-gastuak
	147.490
	0
	147.490
	143.809
	97
	143.809
	0

	2. Ondasun arrunten eta zerbitzuen gastuak
	156.990
	0
	156.990
	204.028
	130
	176.103
	27.925

	3. Finantza-gastuak
	20.097
	0
	20.097
	24.932
	124
	24.932
	0

	4. Transferentzia arruntak
	111.860
	0
	111.860
	215.979
	193
	207.957
	8.022

	6. Inbertsio errealak
	303.183
	0
	303.183
	253.133
	83
	149.017
	104.116

	7. Kapital-transferentziak
	
	
	
	
	
	
	

	8. Finantza-aktiboak
	
	
	
	
	
	
	

	9. Finantza-pasiboak
	280.000
	0
	280.000
	270.799
	97
	207.799
	0

	Guztira
	1.019.621
	0
	1.019.621
	1.112.680
	109
	972.617
	140.063


A.2.2. 2015eko aurrekontu-emaitza
	Kontzeptua
	2015
	2014
	Aldea (%)

	+ Aitorturiko eskubide garbiak
	675.547
	898.391
	-25

	- Aitorturiko betebehar garbiak
	1.112.680
	824.123
	35

	Aurrekontu-emaitza
	-437.133
	74.268
	-689

	Doikuntzak
	
	0
	0

	- Finantzaketaren desbideratze positiboak
	0
	0
	0

	+ Finantzaketaren desbideratze negatiboak
	0
	0
	0

	+ Diruzaintza-gerakinarekin gehikuntza bidez finantzatutako gastuak
	0
	0
	0

	+ Ekitaldiko diruzaintza-gerakinarekin finantzatutako gastuak
	0
	0
	0

	Aurrekontu-emaitza doitua
	-437.133
	74.268
	-689


A.2.3. Diruzaintza-gerakina 2015eko abenduaren31n
	Kontzeptua
	2015
	2014
	Aldea (%)

	(+) Kobratzeko dauden eskubideak
	307.675
	323.587
	

	(+) Diru-sarrerak: Aurtengo ekitaldia
	34.317
	84.592
	-5

	(+) Diru-sarrerak: Itxitako ekitaldiak
	50.747
	51.621
	

	(+) Aurrekontuz kanpoko diru-sarrerak
	268.984
	232.885
	

	(-) Bilketa zaileko eskubideak
	46.373
	45.511
	

	(-) Aplikatzeko dauden diru-sarrerak
	0
	0
	

	(-) Ordaintzeko dauden betebeharrak
	383.774
	70.080
	448

	(+) Gastuen aurrekontua: Aurtengo ekitaldia
	140.062
	40.415
	

	(+) Gastuen aurrekontua: Itxitako ekitaldiak
	26.609
	6.611
	

	 (+) Diru-sarreren itzulketak
	0
	0
	

	 (-) Aplikatzeko dauden gastuak
	0
	0
	

	(+) Aurrekontuz kanpoko gastuak
	217.102
	23.054
	

	(+) Diruzaintzako funts likidoak
	32.085
	75.535
	-58

	(+) Finantzaketaren desbideratze metatu negatiboak
	0
	0
	0

	Diruzaintza-gerakina, guztira
	-44.014
	329.043
	848

	Diruzaintza-gerakina, finantzaketa atxikia duten gastuak direla-eta
	0
	
	0

	Baliabide atxikien diruzaintza-gerakina
	0
	
	0

	Gastu orokorretarako diruzaintza-gerakina
	-44.014
	329.043
	-113


A.2.4. 2015eko abenduaren 31ko egoera-balantzea
Aktiboa
	Deskribapena
	2015
	2014

	A
	Ibilgetua
	8.786.185
	8.619.466

	1
	Ibilgetu materiala
	3.638.952
	3.755.345

	2
	Ibilgetu ez-materiala
	447.818
	447.818

	3
	Erabilera orokorrerako azpiegiturak eta ondasunak
	4.143.925
	3.860.812

	4
	Herri-ondasunak
	555.490
	555.490

	5
	Finantza-ibilgetua
	0
	0

	C
	Zirkulatzailea
	386.133
	444.633

	
	Itxitako aurrekontuetako eta aurrekontuez kanpoko zordunak
	319.731
	284.506

	8
	Zordunak
	34.317
	84.592

	9
	Finantza-kontuak
	32.085
	75.535

	11
	Aplikatzeko dagoen emaitza (ekitaldiko galera)
	0
	0

	Aktiboa, guztira
	9.172.319
	9.064.099


Pasiboa
	Deskribapena
	2015
	2014

	A
	Funts berekiak
	8.423.908
	8.358.583

	1
	Ondarea eta erreserbak
	8.249.641
	8.036.453

	2
	Entregaturiko ondasun eta eskubideak
	179.065
	179.065

	
	Ekitaldiko emaitza ekonomikoa
	-4.797
	143.066

	C
	Epe luzeko zorrak
	364.637
	635.436

	4
	Jesapenak, maileguak eta fidantzak, jasotako gordailua
	364.637
	635.436

	D
	Epe laburreko zorrak
	383.774
	70.080

	5
	Itxitako aurrekontuetako hartzekodunak eta aurrekontuez kanpokoak
	243.711
	29.665

	6
	Aurrekontuko hartzekodunak
	140.062
	40.415

	Pasiboa, guztira
	9.172.319
	9.064.099


A.2.5. Galeren eta irabazien kontu bateratua 2015ean
	Zor
	Hartzeko

	
	Deskribapena
	2015
	2014
	
	 Deskribapena
	2015
	2014

	
	Erosketak
	0
	0
	
	Salmentak
	119.627
	127.312

	
	Langile-gastuak
	143.809
	139.148
	
	Ondasunaren eta enpresaren errenta
	120.816
	71.072

	
	Finantza-gastuak
	24.932
	21.951
	
	Produkzioari eta inportazioari loturiko tributuak
	158.807
	116.752

	
	Tributuak
	0
	0
	
	Errentaren gaineko zerga arruntak
	26.045
	27.517

	
	Kanpoko lanak, hornidurak eta zerbitzuak
	204.028
	186.094
	
	 
	
	

	
	Gizarte prestazioak
	0
	0
	
	Ustiapenerako diru-laguntzak
	0
	0

	
	Ustiapenerako diru-laguntzak
	0
	0
	
	Transferentzia arruntak
	158.530
	243.965

	
	Transferentzia arruntak
	215.979
	100.873
	
	Kapitalaren gaineko zergak
	572
	4.313

	
	Kapital-transferentziak
	0
	0
	
	Bestelako diru-sarrerak
	0
	

	
	Ekitaldiko emaitza arrunta
	-4.352
	0
	
	Ekitaldiaren emaitza korrontea 
	0
	142.866

	
	Inbertsioen salmentarengatiko galerak eta aparteko bestelako galerak
	0
	0
	
	Inbertsioen besterentzearengatiko irabaziak
	0
	0

	
	Bajak eta itxitako aurrekontuen deuseztapenak
	446
	0
	
	Altak eta itxitako aurrekontuetako preskripzioak
	0
	200

	800
	Ekitaldiko emaitza ekonomiko negatiboa 
	-4.797
	0
	
	Ekitaldiko emaitza ekonomiko positiboa 
	0
	143.066


A.3. Oharpenak, iritzian eraginik ez dutenak, eta gomendioak
Ondotik, Udalaren egoera ekonomiko-finantzarioaren azterketa labur bat eginen dugu, eta, Ganberaren iritziz Udalak bere antolamendu-sistemak, prozedurak, kontabilitatea eta barne kontrola hobetzeko hartu beharko lituzkeen neurriei buruzko iruzkin eta gomendio nagusiak emanen ditugu, kudeaketaren arlo aipagarrien arabera sailkaturik.
A.3.1. Udalaren egoera ekonomiko-finantzarioa 2015eko abenduaren 31n
Udalaren hasierako aurrekontuak 1.019.621 euroko gastuak eta diru-sarrerak dauzka, eta ez du aldaketarik.
Aitortutako betebeharrak 1.112.680 eurokoak izan dira eta ehuneko 109ko betetze-maila izan dute. Hau da, aurrekontuaz gainetik gastatu da.
Aitortutako eskubideek 675.547 euro egiten dute, ehuneko 66ko betetze-mailarekin; betetze txiki horren arrazoia da, funtsean, transferentzia arruntek eta kapitaleko transferentziek, bai eta ondare bidezko diru-sarrerek ere, izan duten beherakada.
Jatorriari begiratuta, diru-sarreren ehuneko 87 diru-sarrera arruntei dagozkie; gastu arruntek, ordea, ehuneko 53 egiten dute, inbertsioek, ehuneko 23, eta pasiboen aldaketak, azkenik, ehuneko gainerako 24a.
Taula honetan adierazten da zertarako erabili eta nola finantzatu diren Udalak gastatutako 100 eurotik bakoitza:
	Gastuaren izaera
	Zenbatekoa    
	Finantza iturria
	Zenbatekoa

	Langileak
	13 
	Tributu bidezko diru-sarrerak
	45

	Bestelako gastu arruntak
	38 
	Transferentziak
	37

	Inbertsioak
	23 
	Ondare bidezko diru-sarrerak eta bestelakoak
	18

	Finantza-zama
	26
	Zorduntzea
	 

	Guztira
	100
	Guztira
	100


Ondoren, Udalaren kontabilitatetik eratortzen diren adierazle nagusiak ematen ditugu, bai eta kontabilitate horri egindako egokitzapenetatik heldutakoak ere, honako hauek aitzat hartuta: 
· 250.000 euroko maileguaren amortizazioa egiazki birfinantzaketa bat da, zeina ekitaldiaren itxieraren ondoren amaitzen baita; hori dela eta zor biziaren saldoan sartzen dugu, BEZaren geroratzeen ondoriozko bankuz besteko zorraren beste zenbateko batzuekin batera.
· Diruzaintza-gerakina aldatzen da Ogasunari BEZa dela-eta egindako erreklamazioarengatik; izan ere, azkenean, Udalaren aurka ebatzi da 2016ko urtarrilean.
	 
	2014
	
	2015
	2014ean doitua 

	Aitortutako betebeharrak, guztira
	824.123
	
	1.112.680
	862.680

	Likidatutako eskubideak, guztira
	898.391
	
	675.547
	

	Gastuen betetzea (%)
	134
	
	109
	

	Diru-sarreren betetzea (%)
	133
	
	66
	

	Ordainketak (%)
	95
	
	87
	

	Kobratutakoa (%)
	91
	
	95
	

	Gastu arruntak (1. kapitulutik 4.era)
	448.066
	
	588.748
	

	Funtzionamendu-gastuak (1., 2. eta 4. kapituluak)
	426.114
	
	563.816
	

	Inbertsioengatiko gastuak (6. eta 7. kapituluak)
	336.451
	
	253.133
	

	Finantza-eragiketen gastuak (8. eta 9. kapituluak)
	39.606
	
	270.799
	

	Diru-sarrera arruntak (1. kapitulutik 5.era)
	590.932
	
	584.396
	

	Tributu bidezko diru-sarrerak (1. kapitulutik 3.era)
	275.895
	
	305.050
	

	Kapital bidezko diru-sarrerak (6. eta 7. kapituluak)
	448.066
	
	91.151
	

	Diru-laguntzen menpekotasunak (%) 
	34
	
	37
	

	Tributu bidezko diru-sarrerak / gastu arruntak (%)
	62
	
	52
	

	Aurrekontuko saldo ez-finantzarioa
	-136.126
	
	-166.334
	

	Aurrekontu-emaitza 
	74.268
	
	-437.133
	-187.133

	Aurrezki gordina
	164.818
	
	20.580
	

	Finantza-zama (3. eta 9. kapituluak)
	61.558
	
	295.731
	45.731

	Aurrezki garbia 
	103.260
	
	-275.151
	-5.151

	Zorpetze-maila (%)
	10
	
	51
	8

	Zorpetze-muga (%)
	28
	
	4
	4

	Zorpetze-ahalmena (%)
	18
	
	-47
	-4

	Diruzaintza-gerakina, guztira
	329.043
	
	-44.014
	-309.515

	Gastu orokorretarako diruzaintza-gerakina
	329.043
	
	-44.014
	-309.515

	Zor bizia
	635.436
	
	364.637
	739.682

	Diru-sarrera arrunten gaineko zor bizia (%)
	108
	
	62
	127

	Zor bizia biztanleko
	1.341
	
	771
	1.564


Bi ekitalditan birfinantzatzeko eragiketa egiteak, gure ustez, distortsionatu egiten du Udalaren egoera ekonomikoaren ikuspegia. Taulako datuetatik ondorioztatzen denez, adierazle batzuen arteko aldeak oso nabarmenak dira, eta gure ustez datu doituek hobeki azaltzen dute zein den Udalaren egoera. 
Ikus daitekeen bezala, aurrekontu-emaitza defizitekoa da, eta Udalak ez du zorpetzeko ahalmenik. 
Abenduaren 31n 364.637 eurokoa zen banku-zorra, baina 739.682 eurora arte handitu zen, kontuan hartuta birfinantzaketa eta igerilekuetako BEZa dela-eta Foru Ogasunarekin geroratutako 124.682 euroko kopurua. Zenbateko hori 2008ko eta 2009ko ekitaldiei dagokie, eta Ogasunak itzulitakoa zen. Berrikuspena egin ondoren, Ogasunak ulertu zuen egindakoa ez zela bidezkoa, eta kopuru horien itzulketa eskatu zuen. Desadostasunak epaitegietan ebatzita, horiek Foru Ogasunari eman diote arrazoia, eta horregatik formalizatu da geroratzea.
Diruzaintza-gerakina negatiboa da eta Foru Ogasunari igerilekuetako hurrengo urteetako BEZa dela-eta itzultzeko dagoen kopuruaren arabera handitu dugu; izan ere, aurreko espedientearen ebazpenaren ondoren, halakoei baja eman behar zaie kobratzeko dauden eskubide gisa —265.501 euro dira guztira—; horrek, izan ere, finantza-egoera zaila erakusten du. 
Udalak ez du kalkulatu Aurrekontu-egonkortasuneko eta finantza-iraunkortasunaren helburuen betetzea.
Gure gomendioak: 
· Aurrekontu-superabita lortzea, zorpetze-maila gutxitzea eta diruzaintza-gerakin positiboa lortzea bideratzen duten neurriak hartzea.
· Kredituetarako ezarritako lotura juridikoko maila errespetatzea, eta kreditu nahikorik ez badago, aurrekontu-aldaketetara —hainbat figura daude— jotzea.
· Balantzearen saldoak berrikusi eta erregularizatzea.
· Finantzaketa-desbideratzeak kalkulatzea finantzen egoera-orriak egiterakoan.
A.3.2. Aurrekontu-egonkortasuneko eta finantza-iraunkortasunaren helburuak betetzea.
Oro har, Udalaren ez aurrekontuek, ez kontu orokorrek ez dituzte arau fiskalak aipatzen, eta ez dute informaziorik ematen haien betetze-mailari buruz. 
Arau horiek, 2012ko ekitalditik aurrera indarrean egon direnak, Aurrekontu-egonkortasunari eta Finantza-iraunkortasunari buruzko apirilaren 27ko 2/2012 Lege Organikoan ezarri ziren
Kalkulu bat egin dugu Udalak eta SEMek printzipio horiek direla-eta daukaten egoerari buruz, honako hauek ondorioztatu ditugu: 
· Oreka/finantzaketa-ahalmena kontabilitate nazionaleko terminoetan.
	Finantzaketa-ahalmena
	2015

	Aurrekontu-saldo ez-finantzarioa (diru-sarreren 1-7 kapituluak ken gastuen 1-7 kapituluak)
	-225.742

	Kutxako irizpideen doikuntza, 1. kapitulutik 3. kapitulura
	6.759

	 + Itxitakoetatik kobratutakoa, 1. kapitulutik 3. kapitulura
	9.946

	 - Aurrekontu arruntetik kobratzeko dagoena, 1. kapitulutik 3. kapitulura
	-3.187

	Finantzaketa-beharrak
	-218.983


Horrenbestez, Udalak eta SEMek ez dute betetzen aurrekontu-egonkortasunaren printzipioa, zeren eta, gure kalkuluen arabera, 218.983 euroko finantzaketa-beharra baitu. 
· Gastuaren araua.
	Gastuaren araua
	2015
	2014

	Exekutatutako gastua, 1. kapitulurik VII. kapitulura 
	1.467.001
	1.820.092

	 - Gastuen III. kapitulua 
	-24.931
	-21.951

	 - Diru-sarrera finalistekin finantzatutako gastuak, IV. kapitulua
	-53.103
	-71.272

	 - Diru-sarrera finalistekin finantzatutako gastuak, VII. kapitulua
	-91.150
	-57.459

	 - Hurrengo ekitaldian finantzatutako gastuak
	-68.517
	0

	Gastu zenbakarria 
	1.229.300
	1.669.410


Gastu-araua bete da, zeren eta 2015eko gastu zenbakarriak ez baitu gainditu 2014koa gehi ehuneko 1,3. 
· Zorraren jasangarritasuna.
Egonkortasunari buruzko araudiaren eraginetarako, ulertzen da zor publikoa dela entitateak urte bakoitzaren abenduaren 31n daukan zorra, egindako kreditu-eragiketen erabili gabeko saldoa kenduta.  
	Zorraren jasangarritasuna
	2015

	Zor biziaren egoera
	364.637

	2015eko diru-sarrera arruntak
	1.150.109

	Zor biziak/diru-sarrera arrunten gainean egiten duena (%)
	32


Horrenbestez, araua betetzen da, zeren eta zor biziak ez baitu gainditzen diru-sarrera arrunten ehuneko 110a. 
· Merkataritza-zorra. 
Lanean zehar, agerian gertatu da hornitzaileentzako ordainketa-epearen ez-betetzea.
Gomendatzen dugu Udalak parametro horiek kalkula ditzala eta kontuan har ditzala, bai eta araudi indardunak horretarako ezartzen dituen informazio-betebeharrak ere. 
A.3.3. Langileak
Langileak direla-eta aitortutako gastua 143.809 eurokoa da, eta honela xehakatzen da:
	
	Kontzeptua
	2014
	2015

	
	Udal langileak
	93.609
	97.709

	
	Ordezkapenak 
	6.367
	6.158

	
	Gizarte-zamak
	39.171
	39.942

	
	Guztira
	139.147
	143.809


Gastu erreala txikiagoa da, zeren eta Izabako eta Uztarrozeko udalen nahitaezko batasunean zerbitzuak ematen dituen idazkariak nomina Izabako Udaletik jasotzen baitu, eta azken horrek 12.773 euro jasotzen baititu Uztarrozeko Udaletik.
Aurreko ekitaldiari dagokionez, langileen gastuak ehuneko hiru egin du gora.
Plantillak honako lanpostu hauek ditu: idazkari bat, administrari bat eta zerbitzu anitzetako beste langile bat. Azken hori da jardunean den funtzionario bakarra. Idazkari lanpostua hutsik dago, eta administrazio-kontratua duen langile batek betetzen du; administrari lanpostua duen langilea, berriz, zerbitzu eginkizunetan dago, eta haren ordez aldi baterako lan-kontratua duen pertsona bat dago.
Ordezkapenen zenbatekoa oporrei dagokie. 
Egindako azterketatik ondorioztatzen da ezen, oro har, gastu horiek zuzen kontabilizatuta daudela; hala eta guztiz ere, ikusi da plantilla organikoa ez dituela biltzen jasotzen diren osagarri guztiak.
Gomendatzen dugu plantillako datuak egokitzea jasotzen diren ordainsarien errealitatearen arabera. 
A.3.4 Ondasun eta zerbitzuen erosketak
Kapitulu honetako gastuek 204.028 euro egiten dute; hona haien xehakatzea:
	Kontzeptua
	2014
	2015

	Errentamenduak
	926
	0

	Konponketak, mantentze-lanak eta kontserbazioa
	48.236
	72.164

	Materiala, hornidurak eta beste
	116.273
	105.374

	Zerbitzuaren ondoriozko kalte-ordainak
	20.658
	26.490

	Guztira
	186.093
	204.028


Aurreko ekitaldiari begiratuz gero, gastuak ehuneko hamar egin du gora.
Konponketen zenbatekoan aurreko urtekoarekiko igoera bat gertatu da, ekaitz batek edateko uraren tratamendurako ekipamenduetan sortutako kalteei dagokiena: 12.125 eurokoa da. Zenbateko hori aseguru-enpresak egindako diru-sarrerarekin konpentsatu zen.
Materialean, horniduretan eta gainerakoetan, aipatu beharra dago ezen, jaiengatiko gastuetan, batzuetan, zenbateko garbia kontabilizatzen dela (diru-sarrerak deskontatuta), eta beste batzuetan, berriz, Hiru Behien Zergaren kasuan, esate baterako, gastu eta diru-sarrera guztia kontabilizatzen dira. Azken kasu horretan, lortutako diru-sarrerek gastuen guztizkoa konpentsatzen dute.
Hirigintzako aholkularitzari dagokionez, 2007an zuzenean enkargatu zitzaion plan orokorra idatzi zuen lantaldeari, egitekoari utzi berria zion aholkulariaren baldintza berdinetan. 2015ean, 2014ko seihileko bat kontabilizatu zen, bai eta 2015eko beste bat ere. Guztira, 13.446 euro egiten zuten. Gaur egun, zenbait faktura dauzka kobratzeko, 33.280 euro egiten dutenak. 2013tik 2015era bitartekoak dira.
Egindako azterketatik ondorioztatzen da gastuak zuzen kontabilizatuta eta justifikatuta daudela.
Gure gomendioak:
· Irizpide homogeneo bat hartzea diru-sarrerak dituzten gastuetako kontu-sailak kontabilizatzeko, halako moduz non, orokorrean, ez diren garbiaren arabera erregistratuko. 
· Hirigintzako aholkularitzaren kontratazioa erregularizatzea.
A.3.5. Transferentzia arruntak
Kapitulu honetako gastuek 215.979 euro egiten dute; hona haien xehakatzea:
	Kontzeptua
	2014
	2015

	Turismo bulegorako hitzarmena
	0
	7.583

	Ezka-Zaraitzuko Mankomunitateari
	68.874
	97.573

	Enpresei
	0
	57.834

	Familiei
	4.868
	21.088

	Irabazi-asmorik gabeko erakundeei
	27.130
	31.901

	Guztira
	100.872
	215.979


Aurreko urtearekin alderatuta, ehuneko 114ko igoera gertatzen da; haren arrazoi nagusia da igerilekuetako ordainketak kontabilizatzeko irizpidea aldatu egin dela.
Ezka-Zaraitzuko Mankomunitateari egindako transferentzia zaborren bilketarako tasei dagokie; izan ere, Mankomunitateak Udalari kobratzen dio hori eta azken horrek gero bizilagunei igortzen die faktura. Funtzionamendu modu horrekin ordaindu gabekoen arriskua Udalak hartzen du; hala eta guztiz ere berankortasun txikia dago.
Familientzako transferentzia etxebizitzak zaharberritu eta eraikitzeko laguntzei buruzko ordenantzan jasotako diru-laguntzei dagokie; diru-laguntza horiek EIOZaren zenbatekoaren portzentaje bat dira.
Enpresentzako transferentzia Udalaren diru-laguntza kontzeptuan igerilekuetako kudeaketaren esleipena duen enpresari egiten zaiona da, 2014ko lizitazioari jarraituz. Ordainketa hori inbertsioen kapituluan jasota zegoen aurrekontuan, baina azkenean zuzen kontabilizatu zen, transferentzia gisa, zegokion aurrekontu-aldaketa egin gabe.
Kontratua honako honen gisara egin zen: "zerbitzu publikoaren lagapena, zuzeneko kudeaketaren bidezkoa, errentamendu modalitatean". 
Gure gomendioak:
· Errentamenduaren figura ez erabiltzea zerbitzu publikoen zeharkako kudeaketarako modu gisa; izan ere, Nafarroan berariaz indargabeturik ez badago ere, isilbidez indargabetutzat jo daiteke. Horri dagokionez, komenigarria litzateke Foru Komunitateko arduradunek tokiko sektorearen eta kontratazioaren araudia egokitzea, gai hori argiro zehazteko.
· Alkatetzaren ebazpenez edo Osoko Bilkuraren erabakiz onestea diru-laguntza horien ematea, ordenantzan ezarritako izapidetzearen arabera.
A.3.6 Inbertsioak
Kapitulu honetako gastuek 253.133 euro egiten dute; hona haien xehakatzea:
	Kontzeptua
	2014
	2015

	Bulegoko tresnak eta altzariak 
	6.406
	0

	Goi-presioko ur hornidura
	142.334
	136.691

	Igerilekua
	121.665
	38.452

	Kanpina
	66.136
	32.418

	Hirigintzako plan orokorra
	0
	45.572

	Guztira
	336.451
	253.133


Aurreko urtearen aldean, ehuneko 25 jaitsi da, nagusiki arestian aipatu ditugun igerilekuaren ordainketengatik.
Goi-presioko ur hornidurak tratamendu-plantaren egoera zela-eta urgentziaz egindako obra batzuetatik heldu diren inbertsioak jasotzen ditu, luizia izan baitzen, bai eta hornikuntza-obren bosgarren faseari dagozkion obrak ere.
Biek ere Nafarroako Gobernuaren diru-laguntza dute. Hornikuntzarako inbertsioa 2,6 milioikoa da 2004-2015 aldian, eta BEZa barne 3,1 milioi egiten du.

Araztegia eta haren kontrolerako ordenagailua.
Igerilekuetako gastua honako hauei dagokie: 
· Galdararen amortizaziorako ordainketak, 10 urtez egin beharrekoak, Industria, Energia eta Turismo Ministerioarekin (IDEA) eta LEVENGER SA enpresarekin 2009an egindako hitzarmenari jarraituz. Galdara horrek pelletekin funtzionatzen du eta Isaba Hotelarekin partekatzen da, zeren eta igerilekua hotelaren ondoan baitago eta Udalak gastuen ehuneko 70 hartzen baitu bere gain.
· BEZaren geroratzeengatiko ordainketak, A.3.1 atalean iruzkindutakoak, inbertsioei egozten zitzaizkien, ordaindu ahala. 2015eko abenduaren 31n ordaintzeko zegoen saldoa, gure ustez, zor gisa jo beharra dago.
· Kanpineko gastua Udalak bere gain hartutako azken ordainketei dagokie, 2003-2013 aldiko kontratua amaitu ondoren. Kontratua amaitzean, zenbatekoaren likidazio bat egin zen, zeina Udalak ordaindu behar baitzuen egindako inbertsioengatik eta esleipen-hartzaileak ordaindu gabeko kanon eta gastuen ondorioz sortutako zorrengatik; horiek 2013an eta 2014an kontabilizatu ziren. 2015. urteari egotzitako gastuak amaiera ematen dio likidazio-eragiketari.
· Hirigintza plan orokorraren gastua hura egiteko lansarien zati bati dagokio. Aipatu beharra dago kontratua 2007koa dela eta plana oraindik ere behin betiko onetsi gabe dagoela.
Hirigintza plan orokorra egiteko Nafarroako Gobernuaren diru-laguntza bat dago, haren ordainketaren ehuneko 77 inguru egiten duena.

Izabako igerilekua
Gure gomendioak: 
· Lehia handitzeko modua aztertzea, zeren eta zenbait kasutan eskaintza bat baino gehiago eskatuta ere bakarra jasotzen baita.
· Aldizka kontrolatzea esleipenetako baldintzak betetzen direla, amaieran gehiegizko doikuntzak egin behar izatea saihesteko.
· Bai Udalak, bai Foru Komunitateko Administrazioak hirigintza plan orokorraren lanketa-prozedura aztertu behar dute, zeren eta hamar urte baino gehiago iraun baitu.
2012tik 2015era bitarteko aurrekontu-betetzeak aztertuta, ondorioztatzen da urte horietan guztira 1,6 milioi euro inbertsio gisa erregistratu direla; hona haien xehakatzea:
Inbertsioak
	 
	2012
	2013
	2014
	2015
	Guztira

	Altzariak, bulegoko ekipamendua eta tresnak, suhiltzaile boluntarioen parkerako
	 
	4.437
	3.893
	 
	8.330

	Udaletxea berritzea
	62.849 
	66.549
	 
	 
	129.398

	Kaleak zolatzea (sarerik gabe)
	26.964
	11.556
	 
	 
	38.519

	Erronkari Ibarreko goi-presioko ur hornidura
	 
	441.153
	142.334
	136.690
	720.178

	Hilerria zaharberritzea
	19.486
	16.341
	 
	 
	35.827

	"Ángel Galé" udal igerilekuaren eraikuntza eta instalazioa
	87.944
	64.421
	121.665
	38.452
	312.483

	Asolaze udal kanpineko inbertsioak
	825
	126.390
	66.136
	32.418
	225.769

	Basogintzarako hobekuntzetan 2011-2012 urteetan egindako inbertsioak
	32.000
	 
	 
	 
	32.000

	Zerbitzu ematea
	 
	 
	 
	 
	- 

	Azterlanak eta proiektuak
	1.062
	 
	 
	 
	1.062

	Izabako udal plan orokorra idaztea
	 
	 
	 
	45.572
	45.572

	Bulegoko ekipamendu informatikoak
	 
	 
	2.423
	 
	2.423

	 
	231.130
	730.848
	336.451
	253.133
	1.551.562


Ikus daitekeen bezala, inbertsio-gastu nagusiak goi-presioko ur hornidurari, igerilekuari eta kanpinari dagozkienak dira.
Horri dagokionez, komeni da gogoraraztea hornidurarako inbertsioak 2.645.960 euro egin duela 2004-2015 aldian —BEZarekin, 3.113.343 euro dira—, eta igerilekuaren gastua 2.068.960 eurokoa dela —BEZarekin, 2.412.485 euro dira—. 
Horrek guztiak erakusten digu inbertsio-ahalegin aipagarria egiten ari den entitate baten aurrean gaudela, eta horrek zorpetze nabarmena dakarkiola. Zorpetze hori, A.3.1 atalean ikusi dugun bezala, diru-sarrera arrunten ehuneko 127koa da.
A.3.7. Finantza-pasiboak
Kapitulu honek 270.799 euroko gastuak dauzka. Hala eta guztiz ere, aipatu beharra dago amortizazio erreala 20.799 eurokoa dela, zeren eta gainerako 250.000 euroko kopurua diruzaintzako mailegu baten amortizazioari baitagokio. Hala eta guztiz ere, 2016an beste mailegu bat egin da, 615.000 eurokoa, 250.000 eurokoa eta 2015eko abenduaren 31n 364.637 euro egiten zuen beste mailegu batetik ordaintzeko zegoena birfinantzatzeko.
A.3.8. Tributu bidezko diru-sarrerak, prezio publikoak eta bestelako diru-sarrerak
Zuzeneko zergen, zeharkako zergen eta tasen, prezio publikoen eta bestelako diru-sarreren kapituluek honako exekuzio hau izan dute:
	Kontzeptua
	2014
	2015

	Zuzeneko zergak
	128.998
	124.068

	Zeharkako zergak
	19.584
	61.355

	Tasak, prezio publikoak eta beste diru-sarrera batzuk
	127.312
	119.627

	Guztira
	275.894
	305.050


Aurreko urtearekin alderatuta, diru-sarrera hauek ehuneko 15 egin dute gora.
Aurrekontuari begiratuta, ehuneko 113 betetzen dira. Hala eta guztiz ere, kontuan hartu beharra dago ezen, A.3.5 atalean transferentzien bidezko gastuak iruzkintzerakoan aipatu den bezala, etxebizitzak zaharberritzeko diru-laguntzei buruzko ordenantzak EIOZaren araberako diru-laguntza batzuk ematen dituela, eta tasetan zaborrenak sartzen direla —82.710 euro—, zeinak Udalak Ezka-Zaraitzuko Mankomunitateari ordaintzen baitizkio. Ordainagiri ia guztiak helbideratuta daude eta berankortasuna oso txikia da.
Hurrengo taulan alderatzen ditugu Udalak aplikatzen dituen zerga-tasak eta Toki Ogasunei buruzko 2/1995 Foru Legeak ezartzen dituenak.
	Zerga
	Udala
	2/95 Foru Legea

	Hiri-lurraren gaineko kontribuzioa
	0,2497
	0,10 - 0,50

	Landa-lurraren gaineko kontribuzioa
	0,7638
	

	Jarduera ekonomikoen gaineko zerga
	1,2
	1 - 1,4

	Lurren balio-gehikuntza
	15
	8-20

	Eraikuntza, instalazioak eta obrak
	5
	2-5


Oro har, berrikusi ditugun zergen likidazioa eta bilketa egiten dira arau erregulatzaileetan ezarritakoaren arabera, eta zuzen kontabilizatuta daude; halere, Udalak ez du egokitu Toki Ogasunei buruzko Foru Legean ezarritako lurraren kontribuzioko zerga-tasa bakarra ere; izan ere, jarraitzen du landa izaerako ondasunei eta hiri-ondasunei tasa berezituak aplikatzen.
Gure gomendioak:
· Obren amaierako kostua aztertzea, behin betiko EIOZaren ordainagiria igortze aldera.
· Lurraren gaineko kontribuzioaren zerga-tasa bakarra egokitzea; horretarako, izan ere, balorazio-ponentzia eguneratu beharra dago.
A.3.9. Bestelako diru-sarrerak 
Ondoren, transferentzia arrunten eta ondare-transferentzien bidezko diru-sarrerak aztertzen ditugu, bai eta kapitaleko transferentzietatik heldu direnak ere.
· Transferentzien bidezko diru-sarrerak
372.784 euroko aurreikuspenarekin, ehuneko 43ko betetzea dago, 158.530 eurokoa; 2014an, ordea, 243.965 eurokoa izan zen.
Arrazoi nagusia da SEMen transferentzia gisa aurrekontuan sartutako 203.352 euroko kopurutik ezer ere ez dela jaso; aurreko urtean, ordea, 62.344 euro jaso ziren. Kirol batzordetik jasotzea aurreikusita zegoena ere ez da jaso, ez eta beste udal batzuetatik goi-presioko ur-hornidurarengatik jaso beharrekoa ere; horren guztizko zenbatekoa 25.238 eurokoa da.
Transferentzia nagusiak honako hauei dagozkie: 
	Kontzeptua
	2014
	2015

	Nafarroako tributuetako partaidetza
	86.692
	86.692

	Udalenak (idazkaria eta Hiru Behien Zerga)
	20.572
	20.084

	Hautetsientzako laguntzaren ordainketa
	15.893
	15.893

	Enpresa pribatuak
	4.461
	18.505


Gomendatzen dugu egin dadila egiazki jaso daitezkeen diru-sarreren aurrekontua.
· Ondare bidezko diru-sarrerak.
206.006 euroko aurreikuspenarekin, ehuneko 59ko betetzea dago, 120.816 eurokoa; 2014an, ordea, 71.072 eurokoa izan zen.
Horren arrazoi nagusia da baso-loteetan diru-bilketa txikiagoa izan dela (120.000 euro aurreikusi ziren, eta 35.571 bildu dira).
Diru-sarrera nagusiak honako hauei dagozkie:
	Kontzeptua
	2014
	2015

	Kanpinaren kanona
	62.483
	64.418

	Baso-loteak
	0
	35.571

	Igerilekuaren kanona
	0
	8.926


Gomendatzen dugu egin dadila egiazki jaso daitezkeen diru-sarreren aurrekontua.
· Kapital-transferentziak.
91.151 euroko exekuzioa dauka, zeina aurrekontuan jasotakoaren ehuneko 53 baita; aurreko urtean, berriz, 57.459 euro izan ziren.
Honako hauei dagozkie kontzeptu garrantzitsuenak:
	Kontzeptua
	2014
	2015

	Nafarroako Gobernutik, ur-hornidurarengatik.
	53.565
	58.299

	Nafarroako Gobernutik, plan orokorrarengatik.
	0
	32.851


Betetzearen portzentaje txikiaren arrazoia da exekutatutakoaren gaineko portzentaje baterako diru-laguntza ematen dela, baina Nafarroako Gobernuak 2016ra arte ez du sinatu 60.198 euroko diru-laguntza emateko ebazpena.

B) Ekoizpenerako eta Garapenerako Udal Zerbitzu Ekonomikoa (SEM)
B. 1. 2015eko kontu orokorrari buruzko iritzia
SEMen 2015eko ekitaldiko kontuak fiskalizatu ditugu. Haien kontabilitatearen egoera-orriak laburbilduta jaso ditugu txosten honetako B2 atalean.
SEMen erantzukizuna
Kontu-hartzailetza da kontu orokorra osatzeko ardura duena. Halako moduz egin behar du non kontu horrek leialki irudikatuko baititu SEMen aurrekontu-likidazioa, ondarea, emaitzak eta finantza-egoera, aplikatzekoa den finantza-informazio publikoari buruzko arau-esparruarekin bat; erantzukizun horrek hartzen ditu iruzurraren edo akatsen ondoriozko ez-betetze materialetatik libre dauden kontu orokorrak egin eta aurkezteko beharrezkoa den barne kontrolaren kontzepzioa, ezarpena eta mantentzea. 
SEMek, urteko kontuak egiteko eta aurkezteko erantzukizunaz gainera, bermatu beharko du urteko kontuetan islatutako jarduerak, aurrekontu- nahiz finantza-eragiketak eta informazioa bat datozela aplikatzekoa den araudiarekin, eta xede horretarako beharrezkoak diren barne kontroleko sistemak ezarri beharko ditu.
Nafarroako Kontuen Ganberaren erantzukizuna
Gure erantzukizuna da iritzi bat adieraztea erantsitako kontu orokorren fidagarritasunari buruz eta gure fiskalizazioan oinarrituta egin diren eragiketen legezkotasunari buruz.
Horretarako, hura egin dugu kanpo kontroleko erakunde publikoen fiskalizaziorako oinarrizko printzipioen arabera. Printzipio horiek eskatzen dute etikaren arloko eskakizunak bete ditzagula, bai eta fiskalizazioaren plangintza eta exekuzioa egin dezagula ere, honako helburuarekin: kontu orokorretan arrazoizko segurtasun bat lortzea eta haietan akats materialik ez egotea; eta finantzen egoera-orrietan islatutako jarduketak, finantza-eragiketak eta informazioa, alderdi adierazgarri guztietan, arau indardunen araberakoak izatea.
Fiskalizazio honek eskatzen du prozedura batzuk aplika ditzagula auditoria-ebidentzia bat lortzeko zenbatekoei eta kontu orokorretan adierazitako informazioari buruz, bai eta eragiketen legezkotasunari buruz ere. Hautatutako prozedurak auditorearen irizpidearen araberakoak dira, horren barne dela kontu orokorren akats materialei buruzko arriskuen balorazioa, akats hori iruzurraren nahiz akatsaren ondoriozkoa denean eta legezkotasunaren ez-betetze aipagarrien ondoriozkoa denean ere. Arriskuari buruzko balorazio horiek egiterakoan, auditoreak barne kontrola hartzen du kontuan —entitateak kontu orokorrak egin ditzan garrantzitsua baita— inguruabarren araberako auditoria prozedura egokiak diseinatze aldera, eta ez entitatearen barne kontrolaren eraginkortasunari buruzko iritzia emateko xedez. Auditoria batek barne biltzen du, era berean, aplikatutako kontabilitate-politiken egokitasuna eta arduradunek egindako kontabilitate-estimazioen arrazoizkotasuna, bai eta kontu orokorren aurkezpena ere, oro har.
Gure ustez lortu dugun auditoria-ebidentziak behar adinako oinarria eta oinarri egokia jasotzen du gure fiskalizazio-iritzia emateko.
Finantzen eta legezkotasunaren betetzeari buruzko fiskalizazioaren emaitzatik honako aldeko iritzia eratortzen da.
B.1.1. Auditoriaren finantzarioko iritzia
Iritzia
Gure iritziz, erantsitako kontu orokorrek irudi zehatza erakusten dute alderdi esanguratsu guztietan, hots, SEMen ondareari, gastu eta diru-sarreren aurrekontuen likidazioari eta 2015eko abenduaren 31ko finantza-egoerari dagokienez, bai eta data horretan amaitutako urteko ekitaldian izandako emaitza ekonomiko eta aurrekontukoei dagokienez ere, betiere aplikatzekoa den informazio finantzario publikoari buruzko lege-esparruari eta, bereziki, bertan jasotako kontabilitateko printzipio eta irizpideei jarraikiz.
B.1.2 Legezkotasuna betetzeari buruzko iritzia
Iritzia
Gure iritziz, SEMen 2015eko ekitaldiari buruzko finantzen egoera-orrietan islatutako jarduketak, finantza-eragiketak eta informazioa bat datoz, alderdi adierazgarri guztietan, aplikatzekoak diren arauekin.
B.2 Ekoizpenerako eta Garapenerako Udal Zerbitzu Ekonomikoaren 2015eko kontu orokorraren laburpena. 
Ondoren, SEMen 2015eko kontabilitatearen egoera-orri bateratu garrantzitsuenak azaltzen ditugu.
B.2.1. SEMen aurrekontuaren likidazioa
Diru-sarrerak kapitulu ekonomikoen arabera
	Deskribapena
	Hasierako aurreikuspena
	Aldaketa
	Behin betiko aurreikuspena
	Aitortutako eskubideak
	Betetakoa (%)
	Kobrantzak
	Kobratzeke

	3. Tasak eta bestelako diru-sarrerak
	613.571
	0
	613.571
	565.254
	92
	571.395
	-6.141

	4. Transferentzia arruntak
	410.918
	0
	410.918
	315
	0
	0
	315

	5. Ondare bidezko diru-sarrerak
	1.000
	0
	1.000
	143
	14
	143
	0

	Guztira
	1.025.489
	0
	1.025.489
	565.712
	55
	571.538
	-5.826


Gastuak kapitulu ekonomikoen arabera
	Deskribapena
	Hasierako aurreikuspena
	Aldaketa.
	Behin betiko aurreikuspena
	Aitortutako betebeharrak
	Betetakoa (%)
	Ordainketak
	Ordaintzeko dagoena

	1. Langile-gastuak
	13.440
	0
	13.440
	13.269
	99
	13.269
	0

	2. Ondasun arrunten eta zerbitzuen gastuak
	893.885
	0
	893.885
	470.778
	53
	467.971
	2.807

	4. Transferentzia arruntak
	0
	0
	0
	27.984
	0
	27.984
	0

	6. Inbertsio errealak
	100.000
	0
	100.000
	113.090
	113
	63.860
	49.230

	9. Finantza-pasiboak
	18.164
	0
	18.164
	0
	0
	0
	0

	Guztira
	1.025.489
	0
	1.025.489
	625.121
	61
	573.084
	52.037


B.2.2. Aurrekontu-emaitza
	Kontzeptua
	2015
	2014
	Aldea (%)

	+ Aitorturiko eskubide garbiak
	565.712
	1.023.815
	-45

	- Aitorturiko betebehar garbiak
	625.121
	1.035.577
	-40

	Aurrekontu-emaitza
	-59.411
	-11.762
	405

	Doikuntzak
	
	
	

	- Finantzaketaren desbideratze positiboak
	
	
	

	+ Finantzaketaren desbideratze negatiboak
	
	
	

	+ Diruzaintza-gerakinarekin gehikuntza bidez finantzatutako gastuak
	
	
	

	+ Ekitaldiko diruzaintza-gerakinarekin finantzatutako gastuak
	
	
	

	Aurrekontu-emaitza doitua
	-59.411
	-11.762
	405


B.2.3. Diruzaintza-gerakina 
	Kontzeptua
	2015
	2014
	Aldea (%)

	(+) Kobratzeko dauden eskubideak
	55.908
	52.842
	6

	(+) Diru-sarrerak: Aurtengo ekitaldia
	-5.826
	4.867
	

	(+) Diru-sarrerak: Itxitako ekitaldiak
	2.089
	0
	

	(+) Aurrekontuz kanpoko diru-sarrerak
	60.689
	47.975
	

	(-) Bilketa zaileko eskubideak
	1.045
	0
	

	(-) Aplikatzeko dauden diru-sarrerak
	0
	
	

	(-) Ordaintzeko dauden betebeharrak
	585.826
	627.694
	-7

	(+) Gastuen aurrekontua: Aurtengo ekitaldia
	52.037
	86.009
	

	(+) Gastuen aurrekontua: Itxitako ekitaldiak
	67.872
	0
	

	 (+) Diru-sarreren itzulketak
	0
	0
	

	 (-) Aplikatzeko dauden gastuak
	0
	0
	

	(+) Aurrekontuz kanpoko gastuak
	465.916
	541.685
	

	(+) Diruzaintzako funts likidoak
	470.876
	576.264
	-18

	(+) Finantzaketaren desbideratze metatu negatiboak
	0
	0
	

	Diruzaintza-gerakina, guztira
	-59.041
	1.413
	102

	Diruzaintza-gerakina, finantzaketa atxikia duten gastuak direla-eta
	0
	0
	

	Baliabide atxikien diruzaintza-gerakina
	0
	0
	

	Gastu orokorretarako diruzaintza-gerakina
	-59.041
	1.413
	-4.279


B.2.4. Balantzea 
Aktiboa
	Deskribapena
	2015
	2014

	
	Ibilgetua
	1.701.292
	1.588.202

	
	Ibilgetu materiala
	185.500
	185.500

	
	Ibilgetu ez-materiala
	0
	0

	
	Erabilera orokorrerako azpiegiturak eta ondasunak
	1.515.792
	1.402.702

	
	Herri-ondasunak
	0
	0

	
	Finantza-ibilgetua
	0
	0

	
	Zirkulatzailea
	527.828
	629.106

	
	Itxitako aurrekontuetako eta aurrekontuez kanpoko zordunak
	62.778
	47.975

	
	Zordunak
	-5.826
	4.867

	
	Finantza-kontuak
	470.876
	576.264

	Aktiboa, guztira
	2.229.120
	2.217.308


Pasiboa
	Deskribapena
	2015
	2014

	
	Funts berekiak
	1.643.295
	1.589.615

	
	Ondarea eta erreserbak
	1.589.615
	1.589.615

	
	Entregaturiko ondasun eta eskubideak
	0
	0

	
	Ekitaldiko emaitza ekonomikoa
	53.680
	0

	
	Epe luzeko zorrak
	0
	0

	
	Jesapenak, maileguak eta fidantzak, jasotako gordailua
	0
	0

	
	Epe laburreko zorrak
	585.825
	627.694

	
	Itxitako aurrekontuetako hartzekodunak eta aurrekontuez kanpokoak
	533.788
	541.685

	
	Aurrekontuko hartzekodunak
	52.037
	86.009

	Pasiboa, guztira
	2.229.120
	2.217.308


B.2.5. SEMen emaitzen kontua
	Zor
	Hartzeko

	
	Deskribapena
	2015
	2014
	
	Deskribapena
	2015
	2014

	
	Erosketak
	0
	0
	
	Salmentak
	565.254
	612.606

	
	Langile-gastuak
	13.269
	12.372
	
	Ondasunaren eta enpresaren errenta
	143
	2.209

	
	Finantza-gastuak
	
	
	
	Produkzioari eta inportazioari loturiko tributuak
	
	

	
	Tributuak
	
	
	
	Errentaren gaineko zerga arruntak
	
	

	
	Kanpoko lanak, hornidurak eta zerbitzuak
	470.778
	915.234
	
	 
	
	

	
	Gizarte prestazioak
	
	
	
	Ustiapenerako diru-laguntzak
	
	

	
	Ustiapenerako diru-laguntzak
	
	
	
	Transferentzia arruntak
	315
	409.000

	
	Transferentzia arruntak
	27.984
	107.971
	
	Kapitalaren gaineko zergak
	
	

	
	Kapital-transferentziak
	
	
	
	Bestelako diru-sarrerak
	
	

	
	Ekitaldiko emaitza arrunta
	
	-11.762
	
	Ekitaldiaren emaitza korrontea 
	53.680
	

	
	Inbertsioen salmentarengatiko galerak eta aparteko bestelako galerak
	0
	0
	
	Inbertsioen besterentzearengatiko irabaziak
	0
	0

	
	Bajak eta itxitako aurrekontuen deuseztapenak
	
	
	
	Altak eta itxitako aurrekontuetako preskripzioak
	
	

	
	Ekitaldiko emaitza ekonomiko negatiboa 
	
	-11.762
	
	Ekitaldiaren emaitza ekonomiko positiboa 
	53.680
	


B.3. Oharpenak, iritzian eraginik ez dutenak, eta gomendioak
B.3.1. 2015eko abenduaren 31ko ekonomia- eta finantza-egoera
Udalak onetsitako aurrekontuak ez zuen eski-kanpaina jasotzen; kanpaina hori, ordea, aurreikuspenetan jaso da eta, jada aipatu dugun bezala, SEMek bere gain hartu du kanpainako gastuen eta diru-sarreren erdia-edo. 
Aitortutako eskubideak 565.712 eurokoak dira, eta betebeharrak, berriz, 625.121 eurokoak. Diru-sarrera guztiak arruntak dira, bai eta gastuen ehuneko 82 ere. 
Hurrengo taulan SEMen adierazle nagusiak ematen ditugu: 
	 
	
	2014
	2015

	Aitortutako betebeharrak, guztira
	
	1.035.576
	625.121

	Likidatutako eskubideak, guztira
	
	1.023.815
	565.712

	Gastuen betetzea (%)
	
	78
	61

	Diru-sarreren betetzea (%)
	
	77
	55

	Ordainketak (%)
	
	92
	92

	Kobratutakoa (%)
	
	100
	100

	Gastu arruntak (1. kapitulutik 4.era)
	
	1.035.576
	512.031

	Funtzionamendu-gastuak (1., 2. eta 4. kapituluak)
	
	1.035.576
	512.031

	Inbertsioengatiko gastuak (6. eta 7. kapituluak)
	
	0
	113.090

	Finantza-eragiketen gastuak (8. eta 9. kapituluak)
	
	0
	0

	Diru-sarrera arruntak (1. kapitulutik 5.era)
	
	1.023.815
	565.712

	Tributu bidezko diru-sarrerak (1. kapitulutik 3.era)
	
	612.616
	565.254

	Kapital bidezko diru-sarrerak (6. eta 7. kapituluak)
	
	0
	0

	Diru-laguntzen menpekotasunak (%) 
	
	40
	0

	Tributu bidezko diru-sarrerak / gastu arruntak (%)
	
	59
	110

	Aurrekontu-emaitza 
	
	-11.761
	-59.411

	Aurrezki gordina eta garbia
	
	-11.761
	53.681

	Zorpetze-maila (%)
	
	0
	0

	Zorpetze-muga (%)
	
	-1
	9

	Zorpetze-ahalmena (%)
	
	-1
	9

	Diruzaintza-gerakina 
	
	1.412
	-59.041

	Zor bizia
	
	0
	0


SEMek bi jarduera oso desberdin egiten ditu. Batetik, eski-kanpainaren antolaketaz eta kudeaketaz arduratzen da; bestetik, energiaren ekoizpen zentralaren kudeaketaz arduratzen da.
Baldintza normaletan, kanpainak bere burua finantzatzen du, Nafarroako Gobernuak ematen zuen diru-laguntza kontatuta —gaur egun, La Caixa Fundazioak ematen du—; energiaren ekoizpenak, berriz, mozkinak sortzen ditu.
Entitateak ez du zorrik.
Aurrekontu-egonkortasunari eta finantza-iraunkortasunari buruzko arauaren kalkuluaren ondorioetarako, kalkuluak udalaren kalkuluekin batera egin dira, txosten honen A.3.2 atalean.
B.3.2. Langileak
13.269 euroko betetzea dauka, zeinak enplegatu baten soldataren ehuneko 50 egiten baitu; beste erdia, izan ere, gastu gisa egozten zaio sozietate banatzaileari.
Lanpostu hau lanpostuen zerrendan agertzen da, baina ez Udalaren plantilla organikoan, eta ez da zehazten SEMekoa denik; ez dira agertzen ez lanpostuaren maila, ez jasotzen dituen osagarriak ere.
Gizarte Segurantzaren gastuetan, hamaika hilabetekoak kontabilizatu dira.
Gure gomendioak: 
· Plantilla organikoan dauden lanpostu guztiak jasotzea, bai eta araudian ezarritako kontzeptuak ere.
· Gizarte Segurantzaren hamabi hilabeteak kontabilizatzea.
B.3.3. Ondasun eta zerbitzuen erosketak
470.778 euroko exekuzioa dauka: aurrekontuan jasotakoa baino ehuneko 53 txikiagoa.
Eski-kanpainaren gastuak 433.135 eurokoak dira, eta gainerakoa konponketei, udal zergei, aseguruei eta abarrei dagozkie.
Eski-kanpainaren gastuak ostatu-gastuei eta mantenuari, eski eskolako zerbitzuei, garraioari eta pistetako zerbitzuari dagozkie.
Betetzearen portzentaje txikia, aurrez azaldu den bezala, gertatzen da 2015eko eski-kanpaina garatu deneko inguruabar bereziengatik; hori dela eta, azkenean ia erdibana kontabilizatu da SEMen eta NICDO enpresan.
Inguruabar horiek direla eta, 2015ean ez zen lizitaziorik egin; izan ere aurreko urteko berdinei esleitu zitzaien, 2014ko prezioen aldean ehuneko 6ko beherapena eginez; horretan, salbuespena pistetarako sarrerak dira (NICDOk kudeatzen ditu), non beherapena ehuneko 20koa izan baitzen.
Egiaztatu dugu aurreko urteetan eta 2016an lizitazio-prozesuak egin zirela.
4.000 baino gehiago dira eski-kanpainan parte hartzen dutenak. Nafarroako Gobernua kanpainan sartuta dago.
Gomendatzen dugu urte anitzeko hitzarmen bat egitea, zeinak aukera emanen baitio Izabako Udalari eski-kanpaina egiteari buruzko bermeak edukitzeko eta haren gaineko plangintza egokia egiteko.
B.3.4. Transferentziak
Haien zenbatekoa 27.984 eurokoa da, eta eski-kanpainako kuoten bidezko diru-sarreren zatiari dagokio; izan ere, kanpaina Otsagabian egiten denean udal horri eman behar zaio diru hori, zeren eta izen-emate guztiak Izaban egiten baitira.
Aurrekontuan inongo kontu-sailik ez zegoen Otsagabiko Udalarentzako transferentzia jasotzen zuenik.
B.3.5. Inbertsioak
113.090 euroko betetzea dauka. Zenbateko hori ubiderako ur-hartunea egokitzeko eta ubidearen berregite partzialeko obrari dagokio.
B.3.6. Diru-sarrerak
Tasa, prezio publiko eta beste diru-sarrera batzuen kapituluari dagozkionak 565.254 euro dira; aitortutako diru-sarrerak, berriz, 565.712 eurokoak dira. Horietatik 95.828 euro energiaren salmentatik datoz eta 469.426 euro, berriz, eski-kanpainako izen-emateetatik.
Energiaren salmenta, merkatukoa, GNERAk kudeatzen du, eta kontuan hartu beharra dago ezen, energiak jatorri hidraulikoa duenez, ez dela sortzen urteko hamabi hilabeteetan.
Energiaren kobrantzen zenbatekoa handiagoa da sortutako eskubideena baino, zeren eta azken horiek ordaintzeko dauden primen itzulketak jasotzen baitituzte.
Eski-kanpainarako izen-emateen zenbatekoak haiek guztiak jasotzen ditu eta, transferentziengatiko gastuak aztertzerakoan ikusi dugun bezala, Otsagabiko Udalari transferitzen zaion 27.894 euroko kopurua biltzen du.

Argindarra sortzeko plantaren ikuspegia.
B.3.7. Aurrekontuz kanpokoak
Aurrekontuz kanpokoetan berez aurrekontuz kanpokoak diren kontzeptuez gainera (PFEZa, BEZa, fidantzak eta abar), eski-kanpainetako izen-emateen ondoriozko diru-sarrerak kontabilizatzen dira, zeinak urte amaieran kobratu baina hurrengo urtean egiten baitira, aurrekontura aldatuta.
Aurten, Udalari eman zitzaion aurrerakina ere jaso da, 166.279 eurokoa, 250.000 euroko mailegua itzultzea bideratu ziona.
Ogasunari ez zaio eskatu BEZarengatiko saldo zordunaren itzulketa: 44.859 eurokoa da.
C) Distribuidora Eléctrica Isaba SLU
C.1. 2015eko kontu orokorrari buruzko iritzia
Distribuidora Eléctrica Isaba SLUren 2015eko ekitaldiko kontuak fiskalizatu ditugu. Haien kontabilitatearen egoera-orriak laburbilduta jaso ditugu txosten honen C.2 atalean.
Administratzailearen erantzukizuna
Administratzailea da urteko kontuak egiteko arduraduna, zertarako-eta irudi zehatza azal dezaten ondareari eta emaitzei buruz, aplikatzekoa den finantza-informazioko eta barne kontroleko arau-esparruari jarraituz, horren bidez prestatu ahal izateko iruzur edo akatsen ondoriozko oker materialik ez duten urteko kontu batzuk. 
Administratzaileak, urteko kontuak egiteko eta aurkezteko erantzukizunaz gainera, bermatu beharko du urteko kontuetan islatutako jarduerak, aurrekontu- nahiz finantza-eragiketak eta informazioa bat datozela aplikatzekoa den araudiarekin, eta xede horretarako beharrezkoak diren barne kontroleko sistemak ezarri beharko ditu.
Nafarroako Kontuen Ganberaren erantzukizuna
Gure fiskalizazioa oinarri hartuta, urteko kontuei buruzko iritzia ematea da gure erantzukizuna.
Horretarako, hura egin dugu kanpo kontroleko erakunde publikoen fiskalizaziorako oinarrizko printzipioen arabera. Printzipio horiek eskatzen dute etikaren arloko eskakizunak bete ditzagula, bai eta fiskalizazioaren plangintza eta exekuzioa egin dezagula ere, honako helburuarekin: kontu orokorretan arrazoizko segurtasun bat lortzea eta haietan akats materialik ez egotea; eta finantzen egoera-orrietan islatutako jarduketak, finantza-eragiketak eta informazioa, alderdi adierazgarri guztietan, arau indardunen araberakoak izatea.
Fiskalizazio honek eskatzen du prozedura batzuk aplika ditzagula auditoria-ebidentzia bat lortzeko zenbatekoei eta urteko kontuetan adierazitako informazioari buruz, bai eta eragiketen legezkotasunari buruz ere. Hautatutako prozedurak auditorearen irizpidearen araberakoak dira, horren barne dela kontu orokorren akats materialei buruzko arriskuen balorazioa, akats hori iruzurraren nahiz akatsaren ondoriozkoa denean eta legezkotasunaren ez-betetze aipagarrien ondoriozkoa denean ere. Arriskuari buruzko balorazio horiek egiterakoan, auditoreak barne kontrola hartzen du kontuan —entitateak urteko kontuak egin ditzan garrantzitsua baita— inguruabarren araberako auditoria prozedura egokiak diseinatze aldera, eta ez entitatearen barne kontrolaren eraginkortasunari buruzko iritzia emateko xedez. Auditoria batek barne biltzen du, era berean, aplikatutako kontabilitate-politiken egokitasuna eta arduradunek egindako kontabilitate-estimazioen arrazoizkotasuna, bai eta urteko kontuen aurkezpena ere, oro har.
Gure ustez lortu dugun auditoria-ebidentziak behar adinako oinarria eta oinarri egokia jasotzen du gure fiskalizazio-iritzia emateko.
Finantzen eta legezkotasunaren betetzeari buruzko fiskalizazioaren emaitzatik honako aldeko iritzia eratortzen da.
C.1.1 Auditoriaren finantzarioko iritzia
Iritzia
Gure iritziz, erantsitako urteko kontuek, alderdi aipagarri guztietan, irudi zehatza erakusten dute, sozietatearen 2015eko abenduaren 31ko ondareari eta finantza-egoerari dagokienez, bai eta data horretan amaitutako ekitaldiko eragiketen emaitza ekonomikoei dagokienez ere, betiere aplikatzekoa den informazio finantzarioari buruzko arau-esparruari eta, bereziki, bertan jasotako kontabilitateko printzipio eta irizpideei jarraituz.
C.1.2 Legezkotasuna betetzeari buruzko iritzia
Iritzia
Gure iritziz, sozietatearen 2015eko ekitaldiari buruzko finantzen egoera-orrietan islatutako jarduketak, finantza-eragiketak eta informazioa bat datoz, alderdi adierazgarri guztietan, aplikatzekoak diren arauekin.
C.2 Distribuidora Eléctrica Isaba SLUren 2015eko kontuen laburpena 
Ondoren, Distribuidora Eléctrica Isaba SLUren kontabilitatearen 2015eko egoera-orri garrantzitsuenak azaltzen ditugu.
C.2.1. Sozietatearen balantzea 
Aktiboa
	Deskribapena 
	2015
	2014

	Aktibo ez-arrunta
	191.404
	202.870

	Ibilgetu ukiezina
	1.861
	3.225

	Aplikazio  informatikoak
	9.074
	8.915

	Ibilgetu ukiezinaren amortizazio metatua
	-7.213
	-5.690

	Ibilgetu materiala
	189.543
	199.645 

	Instalazio teknikoak
	293.014
	292.421

	Ibilgetu materialaren amortizazio metatua
	-103.470
	-92.777

	Aktibo arrunta
	105.865
	112.119

	Merkataritza-zordunak eta kobratzeko dauden beste kontu batzuk
	89.916
	104.996

	Bezeroak, salmenten eta zerbitzuen ondorioz
	54.391
	60.271

	Bestelako zordunak
	35.525
	44.726

	Zordunak
	7.745
	16.946

	Ogasun Publikoa, hainbat kontzepturengatik zordun
	27.780
	27.780

	Bankuak eta kreditu-erakundeak, ageriko k/k, euroak
	15.949
	7.123

	Aktiboa, guztira
	297.269
	314.989


Pasiboa
	Pasiboa
	2015
	2014

	Ondare garbia
	216.567
	235.705

	Kapitala
	3.066
	3.066

	Erreserbak
	152.812
	152.812

	Legezko erreserba
	24.496
	24.496

	Borondatezko erreserbak
	124.926
	124.926

	Estatutu-erreserbak
	  3.390
	  3.390

	Aurreko ekitaldietako emaitza
	-113.041
	-99.581

	Bazkide edo jabeen ekarpenak
	192.868
	192.868

	Ekitaldiko emaitza
	-19.137
	-13.460

	Pasibo ez-arrunta
	704
	611

	Epe luzean jasotako fidantzak
	704
	611 

	Pasibo arrunta
	79.998 
	78.673 

	Merkataritza-hartzekodunak eta ordaintzeko dauden beste kontu batzuk
	79.998
	78.673

	Zerbitzu-emateagatiko hartzekodunak
	71.861
	72.555

	Ogasun Publikoa, kontzeptu fiskalengatik hartzekodun
	7.823
	5.812

	Gizarte Segurantzako organismoak, hartzekodun
	  314
	  306

	Pasiboa, guztira 
	297.269
	314.989


C.2.2 Galeren eta irabazien kontua
	Kontzeptua
	
	2015
	
	2014

	Negozio-zifraren zenbateko garbia
	
	95.255
	
	89.848

	Kontagailuen alokairua, jarduteko eskubideak eta beste
	2.845
	
	1.876
	

	CNEren ordainsariari dagokion diru-sarrera
	92.410
	
	87.972
	

	Langile-gastuak
	
	-12.627
	
	-12.372

	Soldatak eta lansariak
	-9.487
	
	-9.288
	

	Enpresaren kargura dagoen Gizarte Segurantza
	-3.139
	
	-3.084
	

	Bestelako ustiatze-gastuak
	
	-89.547
	
	-79.824

	Konponketak eta kontserbazioa
	-9.146
	
	-2.064
	

	Profesional independenteen zerbitzuak
	-76.482
	
	-74.337
	

	Aseguru-primak
	-2.476
	
	-2.476
	

	Banku zerbitzuak eta antzekoak
	-125
	
	-152
	

	Bestelako zerbitzuak
	-855
	
	-757
	

	Beste tributu batzuk 
	-39
	
	-39
	

	Aparteko gastuak
	-424
	
	0
	

	Ibilgetuaren amortizazioa
	
	-12.217
	
	-11.114

	Ibilgetu ukiezinaren amortizazioa
	-1.523
	
	-2.129
	

	Ibilgetu materialaren amortizazioa
	-10.694
	
	-8.984
	

	Ustiapen-mozkina
	
	-19.137
	
	-13.462

	Diru-sarrera finantzarioak
	0
	
	2
	

	Finantza-gastuak
	0
	
	0
	

	Emaitza finantzarioa
	0
	
	2
	

	Zerga aurreko emaitza
	
	-19.137
	
	-13.460

	Mozkinen gaineko zerga
	
	0
	
	0

	Ekitaldiko emaitza
	
	-19.137
	
	-13.460


C.3 Oharpenak, iritzian eraginik ez dutenak, eta gomendioak
C.3.1 Alderdi orokorrak
Sozietatea 1999an sortu zen eta helburu du energia elektrikoaren banaketa eta hornidura. Haren eginkizuna da energia kontsumo-guneetan kokatzera bideratutako banaketa-instalazioak egin eta mantentzea eta haietan eragiketak egitea, bai eta amaierako erabiltzaileei energia saltzea ere, energia elektrikorako poliza edo kontratua eginda. 2012tik aurrera, administratzaile bakarraren figuraren bitartez arautu da.
Jarduera elektrikoa, funtsean, Sektore Elektrikoari buruzko abenduaren 26ko 24/2013 Legean eta Energia elektrikoaren banaketaren ordainketa kalkulatzeko metodologia ezarri zuen abenduaren 27ko 1048/2013 Errege Dekretuan araututa dago, bai eta Energia elektrikoaren garraio, banaketa, merkaturatze eta hornidurarako jarduerak eta instalazioak baimentzeko prozedurak arautzen dituen abenduaren 1eko 1955/2000 Errege Dekretuan ere. 
Araudi horren arabera:
· Sistemako garraio, banaketa eta operazio jarduera bat edo batzuk, Sektore Elektrikoari buruzko abenduaren 26ko 24/2013 Legearen 8. artikuluaren 2. idatz-zatiak aipatzen dituenak, garatzen dituzten merkataritza-sozietateek xede sozial bakar gisa eduki beharko dute jarduera horiek garatzea, eta, horrenbestez, ezin izanen dute egin energia ekoitzi, merkaturatu edo errekargatzeko zerbitzurik, ez eta partaidetzarik hartu ere halako jarduerak egiten dituzten enpresetan. 
· Banaketa-jarduera banatzaileek egiten dute. Merkataritza-sozietateak dira, espainiarrak nahiz Espainian establezimendu egonkorra duten Europar Batasunekoak, eta haien eginkizuna energia elektrikoa banatzea izanen da, bai eta banaketarako instalazioak egin eta mantentzea eta haietan operatzea ere. Halaber, banatzaileak operatzen duteneko sareen kudeatzaileak dira.
· Banatzaileak, banaketa-sareen titularrak diren aldetik, beren banaketa-sarea egin, hartan operatu, mantendu eta, beharrezkoa bada, garatzeko erantzuleak izanen dira, bai eta, kasua bada, beste sareekiko konexioenak ere; halaber, bermatu beharko dute beren sareak gaitasuna izan dezala epe luzean elektrizitate-banaketaren eskari arrazoizko bat onartzeko, Estatuko Administrazio Orokorrak ezarritako irizpideei jarraituz.
· Sektore Elektrikoari buruzko abenduaren 26ko 24/2013 Legeak ezartzen du banaketa-jardueraren ordainketa erregelamenduz ezarriko dela, instalazioak egin, haietan operatu eta haiek mantentzeko behar diren kostuei erreparatuta, betiere jarduera sistema elektrikorako ahal den kostu txikienarekin egiteko printzipioari jarraituz.
· Gaur egun, jarduera horren ordainketa arautzen duen araua Energia elektrikoaren banaketaren ordainketa kalkulatzeko metodologia ezarri zuen abenduaren 27ko 1048/2013 Errege Dekretua da. Abenduaren 19ko IET/2444/2014 Aginduak zehazten du zein diren energia elektrikoa eskuratzeko 2015erako ordainsariak, eta Distribuidora Eléctrica Isaba SLUrentzat 92.410 euroko ordainsaria ezartzen du.
Hau da, guztiz araututa dagoen jarduera baten aurrean gaude, eta haren diru-sarrerak Industria, Energia eta Turismo Ministerioaren aginduak zehazten ditu.
C.3.2 Egoera ekonomikoa
2015eko kontuek 19.137 euroko galerak erakusten dituzte.
Ondoren, 2011-2015 aldiko emaitzen taula bat ematen dugu.
	Kontzeptua
	2011
	2012
	2013
	2014
	2015
	Guztira

	Negozio-zifra 
	111.570
	96.856
	91.960
	89.848
	95.255
	485.489

	Salmentak
	244
	2.219
	334
	1.876
	2.845
	

	CNEren ordainsaria
	100.048
	94.636
	91.626
	87.972
	92.410
	466.692

	Komisioen bidezko diru-sarrerak
	11.277
	- 
	-
	-
	-
	

	Aparteko diru-sarrerak
	-
	1
	-
	-
	-
	

	Hornidurak
	-410
	-375
	-112
	-
	-
	-897

	Erosketak
	-410
	-375
	-112
	-
	-
	

	Langileak
	-12.125
	-11.465
	-12.372
	-12.372
	-12.627
	-60.960

	Soldatak eta lansariak
	-9.053
	-8.440
	-9.288
	-9.288
	-9.487
	

	Gizarte Segurantza
	-3.071
	-3.025
	-3.084
	-3.084
	-3.139
	

	Ustiaketaren bestelako gastuak
	-97.392
	-84.607
	-106.538
	-79.824
	-89.549
	-457.909

	Konponketak eta kontserbazioa
	-20.265
	-3.739
	-19.955
	-2.064
	-9.146
	-55.170

	Zerbitzu profesional independenteak
	-71.690
	-76.320
	-82.248
	-74.337
	-76.482
	-381.076

	Garraioak
	-
	-
	-
	-
	-
	

	Aseguruak
	-4.456
	-3.527
	-3.527
	-2.476
	-2.476
	

	Bankuetako zerbitzuak
	-487
	-295
	-146
	-152
	-125
	

	Bestelako zerbitzuak
	-457
	-598
	-399
	-757
	-855
	

	Tributuak
	-37
	-39
	-172
	-39
	-39
	

	Ohiz kanpokoak
	-
	-89
	-92
	-
	-424
	

	Amortizazioak
	-7.814
	-9.725
	-10.585
	-11.114
	-12.217
	-51.455

	Ibilgetu ukiezina
	-705
	-1.254
	-1.601
	-2.129
	-1.523
	

	Ibilgetu materiala
	-7.109
	-8.471
	-8.984
	-8.984
	-10.694
	

	Ustiapeneko emaitza
	-6.171
	-9.317
	-37.646
	-13.462
	-19.137
	-85.732

	Diru-sarrera finantzarioak
	149
	8
	2
	2
	-
	

	Finantza-gastuak
	-2.699
	-2.200
	-
	-
	-
	

	Emaitza finantzarioa
	-2.550
	-2.192
	2
	2
	-
	

	Zerga aurreko emaitzak
	-8.721
	-11.509
	-37.644
	-13.460
	-19.137
	-90.471

	Etekinen gaineko zerga
	-
	-
	-
	-
	-
	

	Ekitaldiko emaitza
	-8.721   
	-11.509
	-37.644
	-13.460
	-19.137
	-90.471


Ikus daitekeen bezala, urtero emaitzak negatiboak dira.
Diru-sarrerak ministerio agindu batek zehazten dituenez, emaitza positiboak lortzeko modu bakarra da gastuetan azpimarra jartzea; hori dela eta, eragin daitekeen kontu-sail bakarra zerbitzu profesional independenteena da. Horien artean, aipagarriena da merkaturatze-enpresekiko eta ministerioarekiko fakturazioen kudeaketari buruzko aholkua eman eta horren jarraipena egiten duen entitatearekin sinatutako kontratua. Horren zenbatekoa 67.578 eurokoa izan zen 2015ean.
Zordunen saldoen artean, ikusten da batzuk antzinakoak direla. 
Gure gomendioak:
· Gastuak gutxitzeko eta emaitza positiboak lortzeko aukera aztertzea; bestela, baloratzea komeni ote den azken bost urteetan galerak izan dituen enpresa bati eustea.
· Behar diren kudeaketak egitea antzinako zordunen zenbatekoak kobratzeko, eta, kasua bada, behar diren hornidurak jartzea.
D) Laburpen orokorra 
Gure lanaren emaitza gisa, honako hauek adierazi behar ditugu:
· Antolaketa berezia duen udala bat da, eta haren jarduerak ere ezaugarri bereziak ditu, daukan tamainarako.
· 2015ean, ohikoak ez diren zenbait jarduketa egin edo behin betiko ebatzi dira; horrek eragina izan du haien kudeaketan eta kontabilizatzean: aurreikusi gabeko eski-kanpaina, presaz egin dena; igerilekuetako BEZari behin betiko konponbidea ematea; kanpinaren aurreko esleipenari amaiera administratiboa ematea; uholdeek ubidean eta ur-araztegian eragindako kalteak, eta birfinantzaketarako eragiketa.
· Kontabilitate publikoaren ezaugarriek, Udalaren antolaketak eta 2015eko ekitaldiaren berezitasunek entitateari buruzko ikuspegi orokorra zaildu dezakete. Hala eta guztiz ere, egiaztatu dugu ezen, kontabilitateko eta kontabilitatez kanpoko datuen bitartez, Udaleko langileek egindako jarduera guztiak kontrolatuta dituztela.
· Udaleko diru-sarreren aurrekontua gauzatzerik ez zeuden zenbateko batzuetan gainbaloratuta zegoen: SEMen transferentzia eta egur-enkante bateko diru-sarrera.
Azken urteetan inbertsio-ahalegin handia egin da; horri gehituz gero Foru Ogasunak ez duela onartu igerilekuetako BEZaren itzulketa, ikusten dugu 739.682 euroko zorpetzea eta -309.515 euroko diru-zaintza-gerakina ezaugarri dituen egoera ahula sortu dela.
· Energia elektrikoaren banaketarako udal sozietate publikoak galerak izan ditu azken ekitaldietan.
· Energiaren ekoizpenak emaitza ekonomiko positiboak sortzen ditu; halere, SEMek kudeatzen duenez, kontabilitate publikoaren bitartez erregistratzen da eta horrek hura jasotzea zailtzen du.
· Eski-kanpainan, oro har, gastuak eta diru-sarrerak berdindu egiten dira, eta eskualderako jarduera garrantzitsua da, zeren eta aurrekontuaren zatirik handiena, 900.000 euro, zuzenean ibarreko bizilagunengan eragiten baitu.
Hori guztia dela eta, hona gure gomendioak:
· Udalak berak SEMen eginkizunak bere gain hartzeko aukerak aztertzea, administraziorako organo berezirik gabe.
· Behar diren neurriak hartzea aurrekontu errealista batzuk onesteko, haien bitartez Udalak lor dezan aurrezki garbi positiboa izatea, diruzaintza-gerakin positiboak edukitzea eta zorpetze-maila gutxitzea.
Txosten hau eman da araudi indardunak ezarritako izapideak bete ondoren, Jesús Muruzabal Lerga auditore jaunak proposatuta, bera izan baita lan honen arduraduna.
Iruñean, 2016ko azaroaren 7an
Sinadura elektronikoa: Asunción Olaechea Estanga
Nafarroako Kontuen Ganberako lehendakaria
Behin-behineko txostenari aurkeztutako alegazioak 
ALEGAZIOEN IDAZKIA
(NAFARROAKO KONTUEN GANBERAREN LEHENDAKARIARI)
Idazki honen bitartez, Izabako Udalak bidezko alegazioak aurkezten dizkio 15. urteko behin-behineko fiskalizazio-txostenaren proposamenari. Proposamen hori 2016ko urriaren 24an eskuratu zitzaion Udal honi. 
Gure alegazioak puntu zehatz batean zentratuko ditugu: Udalaren zorpetzea eta Kontuen Ganberak aurkeztutako azterketa eta ondorioak, zeinekin ez baikaude inolaz ere ados. 
A.3.6 puntuan, zeinean Udal honen inbertsioak aztertzen baitira, aipatzen da Izabako Udala "inbertsio-ahalegin aipagarria" egiten ari dela eta ondorioztatzen da inbertsio horiek A.3.1 atalean atzemandako zorpetzearen arrazoia direla. Zorpetze hori, izan ere, diru-sarrera arrunten % 127koa da, eta 739.000 euroko zor bizia eta -309.000 euroko diruzaintza-gerakina eragiten ditu. A.3.6 ataleko idatz-zati berean, bi proiektu zehatzei buruzko zenbateko jakin batzuk aipatzen dira: 
– Goi-presioko ur hornidura: proiektu hori Nafarroako Gobernuan finantzatu du, Toki Administrazioaren bitartez, % 80ko eta % 90eko portzentajeekin, baina horretaz gainera lau herriren proiektu amankomuna da, eta Izaba lau horietako bat da; hori dela eta, finantzatu gabeko portzentajeak txostenean aipatzen diren zenbatekoak baino askoz txikiagoak dira.
– Igerileku estalia: proiektu hori guztiz finantzatua izan zen, BEZa barne (orain, Nafarroako Gobernuak BEZ hori erreklamatzen du, irizpide aldaketa bat tarteko). Proiektu horren finantzaketak azalpen sakona eskatzen du. Instalazioetan inbertitzen diren 2.412.485 euroak honela lortzen dira: 
• 1.200.000 euro Nafarroako Gobernuaren zuzeneko diru-laguntza baten bitartez iristen dira. 
• 400.000 euro Mintxate aldeko agregakinen harrobiaren salmentatik heldu dira. Harrobia Udalaren jabetzakoa zen eta Construcciones Mariezcurrenari saldu zitzaion. 
• 800.000 euro Roncaliari egindako salmenta batetik: Mintxateko errekaren ustiaketarako Ebroko Konfederazio Hidrografikoak emandako lagapenaren jabetza saldu zitzaion, erreka horretan zentral elektriko bat egin eta ustiatu ahal izateko. Hain berezia den atal hori ahoz komentatu zen Udaleko Ekonomia Batzordean; zehazki, David Bainesek eta Gorka Buenok komentatu zuten Jesús Muruzabal Lerga auditorearekin egindako bileran, aipatutako diru-sarreraren izaera berezia dela-eta, bai eta truke horrek dakartzan alderdi zail eta ondorioengatik ere. 
Hartara, argi gelditu zen igerileku horrek eta goi-presioko ur-hornidurarako biltegiak kargarik ez dutela; izan ere, horiek, lortu diren finantzaketak tarteko, ez dira INOLAZ ERE udal hau eraman dutenak aipatutako zorpetzea edukitzera. Aipa daiteke, eta pasadizo moduan balio dezala, La Caixa banku-entitateak ezezkoa eman ziola 2013. urteko kreditu-eskaerari, zeinean 400.000 euro eskatzen baitziren kanpinean, goi-presioko ur horniduran eta igerilekuan egitekoak ziren inbertsio batzuetarako; izan ere, eskaerari ezezkoa eman zitzaion inbertsio-proiektuak falta zirelako. 
Hori esanda, ulertzen dugu gaur egun Izabak duen zorpetzeak ez duela azalpen zehatzik, ez gutxienez aipatutakoa proiektuetan; izan ere, gure ustez horietarako lortu den finantzaketa demostratuta dago. Hori dela eta, Kontuen Ganberari eskatzen diogu sakontasun handiagoko azterketa egin dezan alimaleko zorraren jatorria argitze aldera. 
Idazki honen azken atal gisa, jasota utzi nahi dugu udal honek maniobra-tarte oso txikia izan duela alegazio hauek egiteko, nahiz eta, seguruena, legedi indardunak ematen duena izanen den. Izan ere, zinegotzi profesionalik ez duen udal batentzat astebeteko epea oso laburra da. Segur aski, denbora gehiago izatera, gure azterketa sakonagoa izanen zen; hori dela eta, auditoriako lantaldearekin elkarrizketa bat izan nahi genuke, egindako azterketari buruz hitz egiteko. 
Besterik gabe, zuen esku geratzen gara, zuen berri izanen dugulakoan. 
Agur bero bat. 
Izabako alkatea: Jesús Barace Marco
Behin-behineko txostenari aurkeztutako alegazioei Kontuen Ganberak emandako erantzuna
Txostenean 2015eko ekitaldia aztertu dugu, eta urte horretako abenduaren 31ko egoera azaldu dugu. Txostenean adierazi bezala, Izabako Udalak, zeinak bere tamainako beste udal batzuentzat ohikoak ez diren jarduerak egiten baititu, antolaketa konplexua dauka zerbitzuak emateko.
Gure helburua da Udalaren egiazko egoera ekonomikoa ezagutzea, eta, horregatik, abenduaren 31ko kontabilitate-datuak exekutatzeko prozesuan dauden eragiketa ekonomiko-finantzarioekin egokitu ditugu —2016ko hasieran amaitu ziren—, zeren eta jo baitzen hori beharrezkoa zela bi ekitalditan egindako eragiketak izateagatik gerta litezkeen desberdintasunak saihesteko. 
Inbertsioak aztertzerakoan, erreferentzia egin zaio aldi luzeago bati, Udalak egin dituen inbertsioen bolumena ikusarazteko, horiek, neurri batean, zorpetzearen maila justifikatzen baitute. 
Egia da egindako obretatik askok diru-laguntzen bidezko diru-sarrerak dituztela, baina azken horiek ez dira nahikoak egindako gastu guztia ordaintzeko. Esate baterako, txostenean deskribatutako aldian, 1,6 milioiko inbertsio-bolumen baterako, kontabilizatutako kapital-transferentziek 0.8 milioi euro egiten dute. Bestalde, inbertsio batzuetan, BEZa finantzatu beharra dago, egindako jarduerarekin berreskuratzen den bitartean. Txosteneko datuetatik ondorioztatzen denez, hornidura-lanei dagokien BEZa milioi bat euro ingurukoa da.
Zorpetzearen arrazoiak zorrotz zehazteko beharrezkoa izango litzateke Udalaren zortzi edo hamar ekitalditako kontuak aztertzea, egindako jarduera egiaztatzeko. Lan hori, ulertzekoa denez, ezin du Kontuen Ganbera egin. 
Hori guztia dela eta, lana egiteko baliagarri izan dugun denbora erabili dugu etorkizunean hartu beharreko neurriak proposatzeko: aurrekontu errealistagoak eta diruzaintza-gerakina zuzentzeko beharra. 
Alegazioak egiteko epeari dagokionez, Ganberaren lanetan ohikoa dena da, baina aipatu beharra daukagu ezen epea luzatzeko arrazoiz eskatzen zaigun guztietan baiezkoa ematen dugula. Halakorik ez zen gertatu, ordea, kasu honetan. 
Hori dela eta, aurkeztutako alegazioak behin-behineko txostenari gehitu eta behin betiko bihurtu dugu.
Iruñean, 2016ko azaroaren 7an
Sinadura elektronikoa: Asunción Olaechea Estanga
Nafarroako Kontuen Ganberako lehendakaria
CAMARA DE


COMPTOS


DE NAVARRA


NAFARROAKO


KONTUEN


GANBERA








PAGE  
[image: image7.png]




[image: image7.png][image: image8.png][image: image9.png]


[image: image10.png]


[image: image11.png]


